Қуръони каримнинг ярмига тенг сура - Hidoyat.uz\nАсосий саҳифа Мақолалар Қуръони каримнинг ярмига тенг сура\nЧоп этилди Iyul 6, 2020 Қуръони каримнинг ярмига тенг сураda fikr bildirishni o'chirish\n«Қачонки, Ер ўзининг (энг даҳшатли) зилзиласи билан қимирлаганда. Ер (ўз қаридаги конлару мурдалардан иборат) “юк”ларини (юзага) чиқариб ташлаганида ва (қайта тирилишни инкор қилувчи) инсон (даҳшатга тушиб): “Унга не бўлди экан?” – деб қолганида – ана ўша кунда Ер ўз хабарларини сўзлар. (Сўзлашга) Раббингиз ваҳий (рухсат) қилганини айтур. Ўша куни одамлар уларга (номаи) аъмолларини кўрсатилиши учун тўдатўда бўлиб чиқиб келурлар. Бас, кимки дунёда зарра миқдорда яхшилик қилган бўлса, (Қиёмат куни) уни кўрар. Кимки зарра миқдорда ёмонлик қилган бўлса, уни ҳам кўрар” (Залзала сураси, 1–8-оятлар).\n“Қачонки, Ер ўзининг (энг даҳшатли) зилзиласи билан қимирлаганда”. Яъни, бутунлигича ҳаракатга келганида. Ибн Аббос розийаллоҳу анҳу: “Биринчи бор сур чалинганда ер қимирлайди”, деб айтган. Мужоҳид раҳимаҳуллоҳ ҳам шу фикрни айтган. Бунга Аллоҳ таолонинг: “У кунда ларзага келувчи (сур) ларзага келади. Ортидан эргашувчи (иккинчи бор сур овози) эргашур” (Нозиот сураси, 6-7), оятлари далил. Шундан сўнг ер иккинчи бор қимирлайди. Шунда у ўзидаги ўликларни, яъни “юк”ларини чиқариб ташлайди».\n“Ер (ўз қаъридаги конлару мурдалардан иборат) “юк”ларини (юзага) чиқариб ташлаганида…” Абу Убайда ва Ахфаш: “Маййит ер остида бўлгани учун унга юк ҳисобланади”, дейишади. Ибн Аббос ва Мужоҳид айтишади: «Иккинчи бор сур чалинганида ер ўз “юк”ларини, яъни ўликларини чиқариб ташлайди. Шунинг учун Парвардигор жин ва инсонларни “сақалан”, яъни: “Эй инсу жинлар!” (Ар-Раҳмон сураси, 31-оят), деб атади». Уламолардан баъзилари бундай дейишган: «Қадимда араблар бирон-бир қонхўр, золимни кўришса, уни: “Ер юзидаги “сақал”, яъни машаққат (оғир юк)”, деб аташарди. У ўлгач эса, ер ўзидаги юкни олиб ташлади”, дейишарди». Бир ўринда ер “юк”ларидан мурод хазиналардир, дейилган. Бу борада ҳадис ҳам ворид бўлган: “Ер ўзининг олтин ва кумушдан бўлган хазиналарини уюм-уюм этиб чиқариб ташлайди”.\n“Ва (қайта тирилишни инкор қилувчи) инсон (даҳшатга тушиб): “Унга не бўлди экан?” – деб қолганида…” Оятдаги “инсон”дан кофир назарда тутилмоқда. Имом Заҳҳок ривоятида Ибн Аббос розийаллоҳу анҳу: “Бу “инсон” Асвад ибн Абдул Асаддир”, деб айтган. Яна айтиладики: «Оятдаги “инсон”дан мурод қиёмат кунида, биринчи сур чалингандаги ҳолатга гувоҳ бўлувчи ҳар бир мўмин ва кофирдир. Ушбу ҳодисалар қиёмат аломатлари бўлиб, рўёбга чиқмагунича одамлар уларни аввалдан била олмайди. Шунинг учун бир-бирларидан: “Унга (ерга) не бўлди экан?” деб сўрашади.\n«Оятдаги “инсон”дан хоссатан кофир назарда тутилмоқда», деган фикрга кўра, “зилзила” бу “қиёматдир”. Сабаби мўмин қиёматни эътироф этади ва у ҳақда сўрамайди. Кофир эса инкор этади. Шунинг учун у ҳақда сўрайди.\n“Унга не бўлди экан?” Яъни: “Нега ер зилзила билан қимирлади?” Бир ўринда бундай дейилади: «Инсон: “Ерга нима бўлдики, у “юк”ларини чиқариб ташлади?” (яъни, нима учун қимирлади?) деб ажабланиб сўрайди». Яна бир фикрга кўра бундай: «Биринчи сур чалингандан кейин Аллоҳ таоло ўликларни тирилтиради. Сўнг ер ҳаракатга келади ва ўликларни чиқариб ташлайди. Зилзила юз бериб, ўликлар тирилиб, инсонлар ернинг ёрилиши гувоҳи бўлишади. Кейин қўрқувдан: “Унга не бўлди экан?” деб айтишади».\n“Ана ўша кунда Ер ўз хабарларини сўзлар”. Яъни, ўша кунда ер ўз устида қилиб ўтилган яхши ва ёмон амалларни айтиб беради. Абу Ҳурайра розийаллоҳу анҳу ривоят қилади: «Расулуллоҳ соллаллоҳу алайҳи ва саллам: “Ана ўша кунда Ер ўз хабарларини сўзлар” оятини ўқиб: “Унинг хабарлари нима эканини биласизларми?” деб сўрадилар. Саҳобалар: “Аллоҳ ва расули билувчироқ”, деб айтишди. Набий алайҳиссалом: “Ҳар бир қул ва чўри ер юзида нима амал қилганига гувоҳлик бериши ернинг хабарларидир. У: “Фалон куни фалон амалларни қилди”, деб айтади. Мана шу унинг хабарларидир”, деб марҳамат қилдилар» (Имом Термизий ривояти).\n“(Сўзлашга) Раббингиз ваҳий (рухсат) қилганини айтур”. Яъни, ер Аллоҳ таоло унга ваҳий қилган нарсани (бир ўринда: буюргани, бошқасида: бўйсундиргани, деб келади) хабар қилади. Айтилади: “Шу кунда зилзила рўй беради ва ер ўзидаги юкларни ташқарига чиқариб ташлайди. У ўзининг хабарларни, яъни унда содир этилган тоат ва гуноҳлар, шунингдек, яхшилигу ёмонликни сўзлайди”. Ушбу маълумот Суфён Саврий ва бошқалардан ҳам нақл қилинган.\n“Ўша куни одамлар тўда-тўда бўлиб чиқиб келурлар”, яъни, гуруҳ-гуруҳ бўлиб. Айтиладики: “Бир гуруҳ кишилар жаннатга кириш учун ўнг томонни эгаллайди. Бошқа гуруҳ эса жаҳаннамга кириш учун чап томонни эгалайди. Бунга Алллоҳ таолонинг ушбу сўзи далил: “Қиёмат қоим бўладиган кун – ана ўша кунда (мўминлар билан кофирлар) бир-бирларидан ажралурлар” (Рум сураси, 14-оят).\n“(Номаи) аъмолларини кўрсатилиши учун”, яъни дунёда қилиб ўтган амалларнинг савобини. Бир ўринда: “Ҳисоб-китобларидан фориғ бўлганларидан кейин тўда-тўда бўлиб қайтадилар”, дейилади. Набий алайҳиссалом: «Қиёмат кунида ўз насфини маломат қилмайдиган киши қолмайди. Агар яхши одам бўлса: “Нима учун яхшиликларни кўпроқ қилмадим”, дейди. Акси бўлса: “Нима учун гуноҳлардан тийилмадим”, дейди». Ибн Аббос айтади: «“Тўда-тўда бўлиб”, яъни инсонлар амалларига кўра икки фирқага бўлинишади. Биринчи тоифа мўминлар, иккинчи тоифа мўминлардан бошқа ҳамма».\n“Бас, кимки дунёда зарра миқдорда яхшилик қилган бўлса, (Қиёмат куни) уни кўрар. Кимки зарра миқдорда ёмонлик қилган бўлса, уни ҳам кўрар”. Ушбу оят уч масалани ўз ичига олади. Биринчиси: «Аллоҳ таолонинг ушбу сўзи: “Бас, кимки дунёда зарра миқдорда яхшилик қилган бўлса, уни кўрар”. Ибн Аббос айтади: “Кофирлардан бирортаси яхшилик қилса ва унга дунёда бирон яхшилик берилса, охиратда унга савоб қолмайди. Аммо зарра миқдорда ёмонлик қилса-ю, дунёда жазосини олмаса, охиратда жазосини олади. Ширк келтирганлик жазосини ҳам охиратда олади. Энди мўминлардан қай бири дунёда зарра миқдорда ёмонлик қилса ва ўшанга яраша жазо олса, охиратда жазоланмасдан, ундан кечиб юборилиши мумкин. Аксинча, дунёда зарра миқдорда яхшилик қилса, ундан қабул қилинади. Охиратда яхшилиги кўпайтирилиб берилади”. Аллоҳ таоло одам боласининг кичик ва катта, ҳеч бир амалидан ғофил қолмайди. “Албатта, Аллоҳ бир зарра миқдорида (ҳам) зулм қилмайди” (Нисо сураси, 40-оят).\nМуҳаммад ибн Каъб Қурозий бундай дейди: “Қайси кофир зарра миқдорида яхшилик қилса, ўшанинг савобини дунёда – ўзи, моли, аҳли ва боласида кўради ва Аллоҳ таоло ҳузурида яхшилиги қолмайди. Қайси мўмин зарра миқдорда ёмонлик қилса, унинг уқубатини дунёда ўзи, моли, боласи ва аҳлида кўради. Ҳатто биронта гуноҳи қолмай дунёдан ўтади. Бунга қуйидаги ҳадиси шариф далил: “Набий алайҳиссаломга ушбу икки оят нозил бўлганида, Абу Бакр таом еяётган эди. Шу вақт у ейишдан тўхтаб қолди ва: “Ё Расулуллоҳ, биз қилиб ўтган барча катта-кичик гуноҳларимизни кўрамизми?” деб сўради. Набий алайҳиссалом: “Сизлар ёқтирмаган мисқол заррасидек ёмонлик ҳам, сизлар яхши кўрадиган мисқол заррасидек яхшилик ҳам охиратга захира қилинади ва қиёмат кунида берилади”, деб огоҳлантирдилар.\nАбдуллоҳ ибн Амр ибн Ос розийаллоҳу анҳу айтади: «Бир одам Пайғамбаримиз алайҳиссалом ҳузурларига келиб: “Ё Расулуллоҳ, менга жомеъ (лафзи қисқа, аммо савоби улуғ) сурани ўргатинг!” деди. У зот алайҳиссалом: “Иза зулзилатил арзу…” (сураси)ни ўргатдилар». Анас ибн Молик розийаллоҳу анҳу ривоят қилган ҳадисда Пайғамбаримиз алайҳиссалом: «Ким “Иза зулзилатил…” (сураси)ни ўқиса, унга Қуръоннинг ярми (ўқилгани) савоби берилади», деб марҳамат қилдилар (Имом Термизий ривояти).\nИмом Қуртубий тафсири асосисда\nИсмоил НУРИМОН тайёрлади.\nҲиндистонда вазият оғир, бироқ айримлар олтиндан ясалган ниқоб тақиб юрибди


12 Январь 11:09\nNUR-SULTAN. Кazinform - 2023 йилдан бошлаб солиқларнинг айрим турларини маҳаллий даражага ўтказиш режалаштирилмоқда. Бу ҳақда Ҳукумат йиғилишида ҚР Миллий иқтисодиёт вазири Алибек Қуантиров маълум қилди, дея хабар беради Kazinform мухбири.\n«Вазирлик томонидан бюджетлараро муносабатларни янада ислоҳ қилиш бўйича қуйидаги таклифлар ишлаб чиқилмоқда. Биринчидан, кичик ва ўрта бизнесдан олинадиган даромад солиғи тушумларини ўтказиш механизмига ўхшаб, 2023 йилдан бошлаб солиқларнинг айрим турларини маҳаллий даражага ўтказиш режалаштирилмоқда. Иккинчидан, марказ ва ҳудудлар ўртасидаги қарама-қарши молиявий оқимларни камайтириш таклиф қилинмоқда», - деди вазир.\nУнга кўра, таклиф этилаётган чора-тадбирларни амалга ошириш учун бюджет қонунчилигига ўзгартиришлар пакети тайёрланади.\n«Ҳозирги кунда ушбу ёндашувлар марказий ва маҳаллий давлат органлари, ташкилотлар томонидан ишлаб чиқилмоқда. Президентнинг бошқа топшириқлари бўйича ҳам таклифлар пухта ишлаб чиқилади ва яқин кунларда киритилади», — деди Алибек Қуантиров.\n#Солиқлар #Ҳукумат мажлиси #ҚР Миллий иқтисодиёт вазирлиги\n5 Буюк Британия нархларнинг кескин ошишига тайёр эмас


Таиланд қироли қамоқхонани супурди (фото)\n12.01.2021 23:16 0 2494\nТаиланд қироли Маха Вачиралонгкорн Рама Х ва Сининат Вонгважирапакди қамоқхоналарга сафари пайтида олинган фотосуратлар эълон қилинди. Бу ҳақда «AsiaOne» хабар бермоқда.\nБаъзи суратларда Маха ва Сининат шахсан ўзлари супуряпти. Бошқаларда фақат Сининат суратга тушган: у ўсимликларни парвариш қиляпти, аёллар қамоқхонаси маҳбуслари даврасида қўлида кетмон билан балчиқда турибди. Баъзи фотосуратлар Маханинг қамоқхона маъмурлари ва маҳбуслар билан учрашувларига бағишланган. Бундай тадбирларда қиролнинг ўзидан бошқа ҳамма тиз чўкади.\nМаха ва Сининат 2020 йил ноябрь ва декабрь ойларида қамоқхоналарга ташриф буюришди. Сафар бир неча ойлик талабалар монархияни ислоҳ қилишни талаб қилган норозиликлари фонида амалга оширилди. Сининат, қиролича Сутхида ва Маханинг қизлари ҳам Таиланднинг турли жойларига саёҳат қилиб, қирол ҳокимиятининг машҳурлигини ошириш мақсадида маҳаллий аҳоли билан учрашдилар.\nСининат Вонгважирапакди 2019 йил июлда олижаноб қирол консорти этиб тайинланган. Атиги уч ойдан сўнг подшоҳ ғазабига учради: унвонидан маҳрум қилиниб, Лат Яо аёллар қамоқхонасига ташланди. 2020 йил сентябрда Сининат озод этилди, аммо қиролича Сутхида ва сарой аъёнлари унга қарши фитна уюштиришда давом этмоқда. Айтишларича, Сининатдан ўғирланган юзлаб ишқий фотосуратларнинг Интернетда пайдо бўлишида уларнинг қўли бор.\nСутхида — 68 ёшли қиролнинг тўртинчи хотини, собиқ стюардесса ва шахсий қўриқчиларининг бошлиғи. Никоҳ 2019 йил май ойида тузилган. Бунгача Маха қариндоши Мом Луанг Соамсавали Китиякара, актриса Ювадхида Полпрасет ва оддий Срирасми Акхарафонгприч билан турмуш қурган.\nқамоқхона Таиланд қирол Маха Вачиралонгкорн\nХориж 27/02, 17:43\nҚамоқдан қочиш 25 кишининг ўлими билан тугади — Гаити


Мазҳаблар ўртасидаги илиқ муносабатлар – Imom Buxoriy xalqaro ilmiy-tadqiqot markazi\nHome / МАҚОЛАЛАР / Мазҳаблар ўртасидаги илиқ муносабатлар\n27/03/2019\tМАҚОЛАЛАР 327 кўрилган\nМазҳаб сўзи луғатда “йўл”, “йўналиш” маъноларини англатса, истилоҳда шаръий далиллардан фатволар чиқаришда махсус усул ва қоидаларга таяниб иш кўрган мужтаҳиднинг йўлига айтилади. Маълумки, Ислом оламининг аҳли сунна тоифаси ичида тўртта фиқҳий мазҳаблар мавжуд. Улар Ҳанафий, Моликий, Шофиъий ва Ҳанбалий мазҳабларидир.\nТабиийки, бир шаҳар аҳолиси мазҳаби билан бошқа шаҳар аҳолиси мазҳаби ўртасида жузъий фарқлар мавжуд эди. Бунинг сабаби, фатво берувчи саҳобаларнинг ҳаммаси ҳам Расулуллоҳ соллаллоҳу алайҳи васалламдан ворид бўлган ҳадислардан бирдек хабардор эмас эдилар. Қолаверса, уларнинг илмий салоҳиятлари ҳам, ижтиҳодий йўналишлари ҳам бир хил эмас эди. Бу ҳақда Пайғамбаримиз соллаллоҳу алайҳи васаллам ҳам: “Умматимнинг ихтилофи раҳматдир” деган муборак ҳадисни айтганлар ва бундан айнан мана шу хилдаги тафовутни назарда тутганлар.\nБу ҳақиқатни халифа Жаъфар Мансур ва Имом Молик ораларида бўлиб ўтган ҳодисадан ҳам билиб олсак бўлади. Имом Молик ибн Анас ёшликларида Жаъфар Мансур билан бирга ўқиган эканлар. Катта бўлганларида йўллари турлича бўлиб, Имом Молик илмда, айниқса, фиқҳда улкан алломалик даражасига етиб, ҳамманинг ҳурматига сазовор бўлдилар. Оғайнилари ва ҳамдарслари бўлмиш Жаъфар Мансур Имом Молик билан мажлис қурди ва у кишига: “Яқин орада мен билан сендан илмлироқ одам йўқ, ўзинг кўриб турибсан, мен мана бу иш ила машғул бўлиб қолдим (яъни, халифалик). Сен одамларга диний ишларини енгиллаштириб берсанг “, деди. Имом Молик рози бўлдилар ва “Муватто” китобини таълиф қилдилар. Янаги ҳаж мавсумида “Муватто” китоби билан танишган халифа Жаъфар Мансур қойил қолди ва Имом Моликка: “Жуда яхши қилибсан, агар хоҳласанг, ҳамма одамларни шу китобга жамлайман”, деди. Имом Молик: “Йўқ, ундай қилманг, Расулуллоҳ соллаллоҳу алайҳи васалламнинг саҳобалари ҳамма ёққа тарқалиб кетишди, уларнинг ҳар бири ўзи билан яхшиликни олиб кетди”, дедилар.\nУшбу қиссадан кўриниб турибдики, ўша даврда ҳатто давлат бошлиғи ҳам кишиларга фиқҳий кўрсатмалар мажмуаси лозимлигини англаб етган. Уламолар, жумладан, Имом Моликдек забардаст олим ҳам бу заруратни тушуниб етганлар. Шунинг учун ҳам Ислом оламининг турли жойларида фиқҳ уламолари етишиб чиқа бошладилар.\nЗабардаст уламолар томонидан саҳобий ва тобиъйинларнинг фатволари жамланиб, уларни таҳлил қилиш орқали янги мазҳаблар вужудга келди ва бу мазҳаблар мазҳаб соҳибининг номи билан атала бошланди. Хусусан, Куфада Ҳанафий, Мадинада Моликий, Мисрда Шофиъий ва Бағдодда Ҳанбалий мазҳаблари пайдо бўлди.\nТарих нуқтаи назаридан қаралса, бу тўрт мазҳаб ҳам бир-бири билан боғлиқ, мазҳаб эгалари ўзаро бевосита ёки билвосита бир-бирларига устоз ёки шогирд бўлишган. Масалан, Абу Ҳанифа Имом Молик билан кўришган, Имом Молик Имом Шофиъийга устозлик қилган, Имом Шофиъий эса Абу Ҳанифанинг шогирди Муҳаммад ибн Ҳасан билан бевосита мунозаралар қилган. Шунингдек, Имом Шофиъий Аҳмад ибн Ҳанбалга устозлик қилган. Лекин шунга қарамай, ҳар бир мужтаҳиднинг мазҳаб тузишда ўзига хос илмий йўналиши бўлган. Тўрт имомлар орасидаги хилоф уларнинг илм ва фаҳмдаги ихтилофларига боғлиқдир. Улардан тўғри топганларига икки ажр, хато қилганларига бир ажр бордир.\nИмом Шофиъий Имом Молик ҳақида: “Молик менинг муаллимимдир, илмни ундан ўрганганмиз”, деган эди.\nИмом Аҳмад Абу Ҳанифанинг бош шогирдларидан бўлмиш Имом Абу Юсуфдан дарс олганлар. Имом Аҳмад Маккада Имом Шофиъийдан дарс олдилар. Имом Шофиъий Бағдодга келганларида ораларидаги алоқа яна ҳам мустаҳкам бўлди. Имом Аҳмад у кишидан кўпроқ таълим олишга ҳаракат қилдилар. Имом Шофиъий Мисрга кўчиб кетаётганларида Имом Аҳмад ҳам у киши билан бирга кетмоқчи бўлдилар-у, аммо шароит тўғри келмади. Имом Шофиъий Бағдоддан чиқаётиб: «Мен Бағдоддан чиқдим, энди бу шаҳарда Ибн Ҳанбалдан тақводорроқ ва фақиҳроқ одам йўқ», дедилар.\nИмом Аъзам ҳақида бошқа мазҳаб соҳиби Имом Шофиъий: «Одамлар фиқҳда Абу Ҳанифага қарамдирлар», деганлар. Имом Шофиъий Бағдодга келганида Абу Ҳанифанинг масжидида бомдод намозини ўқиш вақтида қунут дуосини ўқишдан ўзини тийган, у кишидан бу ҳақида сўралганида: “Ушбу қабрнинг соҳибига адаб сақлаш учун”, деган эди.\nБошқа бир мазҳаб соҳиб Имом Моликдан одамлар «Абу Ҳанифани кўрганмисиз?» деб сўрашганда, «Ҳа, агар ушбу устунни тилло демоқчи бўлса, ҳужжат топа оладиган одамлигини кўрдим», деб жавоб берган эканлар.\nИмом Аҳмад ибн Ҳанбал: «Сиёҳдон кўтарган ҳар бир кишининг зиммасида Шофиъийнинг ҳаққи бор», деган.\nБошқа бир мазҳабга кейинроқ асос солган имом Аҳмад ибн Ҳанбал у кишининг бош шогирдларидан ҳисобланади. Ўша вақтнинг уламолари Имом Шофиъийни тақдирлаб, илмларига қойил қолиб, имомликларини тан олдилар.\nИмом Аҳмад ибн Ҳанбал Имом Шофиъийни Набий соллаллоҳу алайҳи васалламнинг: «Албатта, Аллоҳ бу умматга ҳар юз йил бошида унинг динини янгилайдиган кишини юборади», деган ҳадисларига биноан, ҳижрий иккинчи сананинг мужаддиди ҳисобланади», дедилар.\nИмом Аҳмад ибн Ҳанбал: “Мен қирқ йилдан бери намозларимда Муҳаммад ибн Идрис Шофиъий учун дуо қиламан. Чунки фақиҳлар орасида Расулуллоҳ соллаллоҳу алайҳи васалламнинг ҳадисларига у кишидан кўра эргашувчироқ бирор киши йўқ” дедилар. Абдуллоҳ ибн Аҳмад ибн Ҳанбал айтди: Мен отамга: “Шофиъий қандай одам? Сиз у киши учун кўп дуо қилганингизни эшитаяпман” дедим. Отам: “Эй ўғилчам, Шофиъий дунё учун қуёшдек ва инсонлар учун офиятдек эди. Ўйлаб кўргин, иккаласи учун ўринбосар ва эваз борми? дедилар.\n«Табақотуш Шофиъийя» китобининг муаллифи Абул Осим Ибодий эса, Имом Шофиъий Набий соллаллоҳу алайҳи васалламнинг: «Қурайшни сўкманглар, унинг олими ер атрофини илмга тўлғизади», деган ҳадисларидаги «Қурайш олими»дир, деди.\nУшбу маълумотлардан билиб олдикки, барча мазҳабларнинг соҳиблари ўзаро илиқ муносабатда бўлган.


Коронавирусга чалинган Каракас ҳокими вафот этди\n14.08.2020 11:25 0 1820\nВенесуэла пойтахти Каракас мэри Дарио Вивас ҳаётдан кўз юмди. Бу ҳақда мамлакат бош прокурори Тарек Вильям Сааб «Twitter»да маълум қилган.\nИюлнинг ўрталарида коронавирусни юқтириб олган 70 ёшли шаҳар ҳокими оламдан ўтди.\n«Яқин дўстимиз ва содиқ инқилобчи Дарио Виваснинг вафоти ҳақидаги қайғули хабарни афсус билан маълум қиламиз. Биз у билан бирга 1980-йилларда Каракас кўчаларида халқимиз ва ватанимизни ҳимоя қилиш учун мардона курашда иштирок этганмиз», — деб ёзади Венесуэла бош прокурори.\nБош прокурор Венесуэла мэр Каракас Дарио Вивас


Шуҳрат Мақсудов: "Ҳар бир тур курашларга бой тарзда кечмоқда. Бу жуда яхши, футболчилар шу орқали ўсишади" / CHAMPIONAT.asia\n03:10Ҳавас 14 01:58Ла Лига. "Атлетико" "Реал Сосьедад"га қарши ўйинда иродали дуранг қайд этди, Суаресдан дубль 1 01:48"Ювентус" "Интер"га қарши ўйинда сўнгги дақиқаларда мағлубиятдан қутулиб қолди 20 01:42Лига 1. "Оранж Велодром"да ғолиб номи аниқланмади 3 01:25Салоҳ 12 ўйинда 15 та гол урди ва 5 та голли узатмани амалга оширди 3 00:58Куман "Барселона" мураббийи сифатида "Реал"га қарши ўтказган 3 ўйинида ҳам мағлуб бўлди 5 00:31Анчелотти: "Мен рақиб ҳақида гапиришни ёқтирмайман" 2 00:04Юрген Клопп: "Ғалабани пиво билан нишонлаймиз" 11 23:37РПЛ. Турнинг марказий ўйинида "Зенит" "Спартак"ни "янчиб ташлади" 3 23:22Ла Лига. "Атлетико" — "Реал Сосьедад": Гризманн ва Суарес асосий таркибда ўйинни бошлайди 0 23:17А Серия. "Интер" — "Ювентус": Дибала захирада қолдирилди 13 23:13Лига 1. "Марсель" — ПСЖ: "Юлдузли учлик" таркибда 5 23:06А Серия. "Рома"ни енголмаган "Наполи" пешқадамликни "Милан" билан бўлишадиган бўлди 63 22:45Ван Боммел "Вольфсбург" мураббийлигидан кетди 0 22:24"Ҳакамлар — лигамизнинг катта муаммоси" 6\nШуҳрат Мақсудов: "Ҳар бир тур курашларга бой тарзда кечмоқда. Бу жуда яхши, футболчилар шу орқали ўсишади"\n21 сен 23:03\nТеглар : "Бунёдкор"Шуҳрат Мақсудов\nСуперлиганинг 19-туридан ўрин олган "Бунёдкор" - "Локомотив" (3:2) баҳсидан кейин мезбонлар бош мураббийи Шуҳрат Мақсудов фикрларини билдириди.\n- Ўйин ҳақида\n- Олдин ҳам айтганимдек, ҳар бир тур курашларга бой тарзда кечмоқда. Бу жуда яхши, футболчилар шу орқали ўсишади. Ҳаммага – раҳбариятга, айниқса, футболчиларга раҳмат! Чет эл футболида кўрамиз, охирги сонияларгача курашишади ва ижобий натижага ишонишади. Йигитларимиз ҳам ана шундай ўйин кўрсатиб, характер кўрсатишгани учун катта раҳмат! Ҳар доим айтаман: Ҳалол меҳнат қилганни Яратганнинг ўзи қўллайди.\n- "Бунёдкор" ўйин жиҳатидан иккинчи даврада кучайди, деб айтоласизми?\n- Биласизми, кучайди деб, давралар оралиғида янги ўйинчилар таркибга жалб этилса, айтсак бўлади. Бизда аксинча, асосий таркибнинг икки нафар аъзоси жамоадан кетди. Шунинг учун бу ерда фақат футболчилар, мураббийлар ва меҳнати самара келтирди дейиш мумкин.\n- Ўйин 102 дақиқа давом этди. Шу ҳақда фикр билдирсангиз...\n- 102 дақиқа бўлса, демак, 12 дақиқа қўшилди. ВАР анча вақтни олди. Шунга бўлса керак. Ҳакамлар кўриб, бир қарорга келгунча ўйинни бошлашмади. Шунга озроқ чўзилиб кетди, бунга аралашишимиз ноўрин деб биламан.\nШуҳрат Муҳаммадиев: “Секейрага кўпроқ вақт бериш керак” 19\nҲужумчиларимиз нега кам гол уришмоқда? Бунинг асл сабаби аниқ айтиб берилди! 7\n21 сен 23:37:55\nBunyodkorga omad yor.\n21 сен 23:16:21\nТугрисини айтиш керак бунёнкор ва насаф узбекистонда совриндор булишга хакли навбахор мухлиси\n21 сен 23:13:28\nШу Шухрат ака оддий инсонга ухшиди Манга. Хеч мактанчоклик е бошка ножуя ишини курмаганман.\n22 сен 00:11:58\n22 сен 08:53:52\nБунёдкор уйинида Шухрат Максудовни имзоси шундок куриниб туради.Хакикий мураббий экан койилман лекин.Уйинни кузатиб тургандим хакам учинчи голни бекор килиб ВАР ни тинглаётганида аламдан сакраб туриб ичкарига кириб кетмокчи булди.Аммо баъзи "дахо" мураббийлардек хакамга ё ёрдамчи хакамга ташланмади.Шахс ва мураббий сифатида жуда хурматимни козонди.Доимо унга ва жамоасига омад ёр булсин.\n22 сен 07:58:09\nЧунки Шухрат ака Юрий Вазгенович Саркисянни шогирдида\n22 сен 04:33:16\nМан Пахтакор мухлисиман лекин хозирги пайтда сифатли чиройли Европача у́йин ку́рсатвотган тренерларни у́йин\nхилма хил хужумкор томошабоп жамоалар бу Бунёдкор , Насаф ва Локомотив . Насафда Демяненко бошлаган ишини Бердиев давом этирвотти Буникда Абрамов бошлаган ишини Максудов давом этирвотти .Локода Сейкера яхши ишлавотти колган жамоаларда у́йини бир хил хатто Пахтакорда хам .\n21 сен 23:29:06\nNozimboy фойдаланувчининг фикрига жавоб бериш\nRaxmat aka. Navbahor muhlislari prosta super\n22 сен 14:44:43\nканакасига хал булган? 2. Сугдиёна - 35 очко, 3. АГМК - 33 очко, 4. Бунёдкор - 32 очко, 5. Насаф - 30 очко ва битта уйин запас бор. Насаф шу уйини ютса унда хам 33 очко булади ва у 3-уринда жойлашади. Шунда хозир 2 урин учун 4 жамоа курашмокда. Хали хам хеч нарса хал булмаган\n22 сен 14:09:54\nМухаммадсодик Узбек фойдаланувчининг фикрига жавоб бериш\nМенимча 1-,2- ўринлар Ҳал бўлган асосий кураш 3 ва 4- ўринлар учун кечади.\n22 сен 05:29:13\n21 сен 23:41:41\nRaxmat do'st Navbaxorgayam shunaqa chiroyli g'labalar nasib qilsin Olloh nasib qilsa tez orada Namanganda mehmon bo'lib (Navbaxor Bunyodkor) chiroyli o'yin ko'rib qaytamiza


АҚШ киноқомусига кирган илк ўзбек рассоми 80 ëшга кирди « Ўзбекистон Халқ Ҳаракати\n– Мен Ўзбекистонда туғилиб, рассом бўлиб етишдим. Отам Фозил Абдусаломов Ўзбекистон тузилган илк йилларда Самарқандда катта лавозимда ишлаган. Кейин отамни репрессия қилишди. Барча қариндошларим Сталин даврида қатағон қилинган. Онам мактаб директори эди.Уни ҳам қатағон қилишган. Бобом Таласбой, Чимкентдаги бадавлат савдогарлардан бўлган. Онам Фин гимназияси директорининг қизи бўлган. Мени эса етимхонага топширишган. Шу-шу қаерда бўлсам ҳам¸ иккита ëрлиқ мени таъқиб қилади. “Детдомовский” деган ëрлиқ биттаси бўлса¸ иккинчиси ўзбек деган ëрлиқ.\n– Биласизми¸ мен ўсган Қўқондаги етимхонада бир машҳур рассом аëл бир коса шўрва эвазига бизга расмдан дарс берган эди. Ўшанда мен илк бор рассомликка ҳавасландим. Кейин Беньков номли рассомлик билим юртида ўқидим. Ўшанда мен Ван Гог асарларини севиб қолгандим. Ўзим ҳам пахталик гуппи¸ телпак ва йиртиқ ботинка кийиб юрардим Ван Гог каби. Билим юртида болалар ва ўқитувчилар менга ўзбек Ван Гоги деб лақаб қўйишган эди. Кейинчалик рассом Марк Шагал асарларига қизиқдим. Диплом иши сифатида чизган ишимга ҳамма қизиққан. Эшикни ëпиб қўйсам¸ ойнадан қараб туришар эди. “Бухорода Амир келаëтганида йўлнинг тозаланиши” деган расм. Ҳозир ҳам президент келишидан олдин шунақа манзара бўлса керак Ўзбекистонда¸ дейди рассом.\nҲамза ҳақидаги “Оловли йўллар” кўп серияли фильмида қора кийимдаги исёнкор ва жадидчи шоир образи бор.\n– Мен ҳануз нима учун Ўзбекистонга боришим тақиқланганини тушуна олмайман. Борсам¸ аэропортдан қайтариб юборишади. Тўғри¸ мен аччиқ гапираман¸ лекин ўзбек режимини танқид қилган жойим йўқ. Мен Москвада кунора минглаб ўзбекни кўча-кўйларда кўраман.\n“Мен биринчи эмасман. Сиз охирги эмассиз. Бу сўқмоқдан кўплар юрган. Биз фақатгина бир-биримизнинг изимизни босиб юрамиз, холос”¸ дейди ўз ижоди ҳақида гапирган ўзбек рассоми.


Лола Каримова-Тиллаева: «Ушбу санага яқинлашган сари...\n27.08.2019 15:06 1 3510\n«Ушбу санага яқинлашган сари қалб оғриғи кучаяверади. Каримов Фондининг архиви билан ишлар эканман, ўтмишдаги воқеалар мен учун мутлақо ўзгача тус олади. Эндиликда мен барчасига давлат ишлари билан узлуксиз банд бўлган, бутун бир мамлакат ва унинг ҳар бир таркибий қисмининг ҳаёти билан яшаган инсоннинг фарзанди сифатидагина эмас, балки ушбу мамлакат фуқароси нуқтаи назаридан ҳам қараяпман. Отамнинг ёш, кучга тўла булган даврларини, у ўзи ҳам ёниб-куйиб, бутун халқни ҳам ўз сўзлари билан тўлқинлантирган видеолавҳаларни кўздан кечирар эканман, беихтиёр ҳаёлимга бу онлар беҳуда яшаб ўтилганмикан, деган савол келади.\nМен бу видеолавҳаларни ҳам меҳр, ҳам қайғу ҳисси билан кўраман. Отам нақадар идеалист инсон бўлганлари, давлат арбобининг олий мақсадлари, принциплар ва олийжаноблик каби тушунчаларга астойдил ишонганлари, ёнларидаги инсонларга ишонч билдирганлари ва истиқлол йиллари ўзлари тарбиялаган ёш авлод мустақил фикр юритувчи шахслар бўлиб етишишига умид қилганларини ўйлайман.\nУлар буни менга ҳам ўргатар эдилар, кўпинча ўз мисолларида. Бир неча бор фикрлари оммавий ёки нуфузли манбалар фикрига қарама-қарши бўлганда ҳам, бу уларни умуман қўрқитмаган. Аксинча, улар ўз айтган сўзларига астойдил ишонар ва ишончлари комил бўлган ишни қилар эдилар.\nЎз халқларини жуда яхши кўрганлар. Лукашеко уларнинг вафотларидан сўнг айтганидек, «у ўз ўзбекларини жуда яхши кўрар эди». Бу сўзлар замирида бутун бир ҳақиқат мужассам ва уларнинг кучлари ҳам айнан шунда эди.\nМен ўтмишдаги воқеаларга холис назар билан қарашга ҳаракат қиламан — ўтмишни оқ-қора рангга бўяб, ҳукм чиқариш учун мен ким бўлибман. Бу дунёда воқеалар фақатгина ўзига маълум бир режа асосида ривож топади, вақт эса уларнинг гувоҳ ва иштирокчиларини алмаштириб ўтаверади. Биз тақдиримизни танламаймиз; мен ҳозир тарихий деб аташ мумкин бўлган турли хил муҳим воқеаларни кўрганман ва бошдан кечирганман — қайта қуриш давридан бошлаб, Совет Иттифоқи парчаланиши, янги давлатнинг барпо этилиши ва ҳаттоки Ўзбекистон байроғининг яратилиш жараёни. Сизга кичик сирни очаман, байроқ лойиҳаси отам томонидан менинг акварел бўёқларим билан чизилган эди. Аммо, бу албатта, бутунлай бошқа воқеа ва уни ҳам балки ҳикоя қилиб берарман.\nФикримча, шахсий ҳикояларнинг ўрни муҳимроқдир, чунки улар инсоннинг чинакам фазилатларини акс этади. Уларнинг кўпи болалик давридан.\nКуни кеча эслаган ва хотирамга чуқур ўрнашган ушбу воқеага 30 йил бўлибди, лекин ҳаммаси худди кечагидек…\nОтам республика раҳбари этиб тайинланганларидан сўнг биз кенг бўлса ҳам квартирамиздан Дўрмон қараргоҳида жойлашган катта уйга кўчиб ўтдик. Ҳали ҳам ёдимда, кўчиб ўтган кунимизнинг эртасига тонг саҳардан мени деразадан келаётган супурги овози уйғотиб юборди.\nЁш боламасманми, атрофдаги барча нарсалар, уй, боғни кўришни, янги инсонлар билан танишишни истар эдим.\nШоша-пиша столдан бир нарсани олдим-у, эшик томон отилдим. Тўсатдан мени отамнинг жиддий овози тўхтатди. «Сен билан гаплашмоқчиман», – дедилар, сокин, аммо жиддий овозда. Оҳангларидан суҳбат муҳим нарса ҳақида бўлишини англадим.\nОтам деразанинг пардаларини очиб, узун супурги билан уйимиз зиналарини тозалаётган инсондан кўзларини узмасдан: «Шу инсонни кўряпcанми? Одамлар билан ўзингни ҳамиша шундай тутгинки, бир кун келиб, мен катта мансабда бўлмаган пайтларда ҳам, ҳар бир инсоннинг кўзига тикка қара олишингни, хулқ-атворинг учун ҳеч қачон уялиб қолмаслигингни истайман», – дедилар.\nСиз берган дарсни мен ўзлаштирдим, отажон, ва буни фарзандларимга ҳам ўргатямпан.\n… ва қилган меҳнатларингиз беҳуда бўлмаганига мен ишонаман», деб ёзади Лола Каримова-Тиллаева.\nИслом Каримов Лола Каримова-Тиллаева хотиралар


2019.03.18 | Янгиликлар\nХалқ таълими вазирлиги «Ўқитувчи мақоми тўғрисида»ги қонун лойиҳасини қўллаб-қувватлаш учун ижтимоий акция ташкиллаштирди. Жумладан, пойтахтимиз кўчаларида ҳаракатланаётган жамоат транспортларида ўқитувчи касбини улуғловчи ижтимоий рекламалар пайдо бўлди.\nТаъкидлаш жоизки, ҳар бир инсон ҳаётида ўқитувчи деган сўз муҳим аҳамият касб этади. Боиси, муаллим ёш авлодни тарбиялайдиган ва келажакда юрт фаровонлиги учун катта ҳисса қўшувчи шахсдир. Шу боис ўқитувчининг мамлакат ва жамиятда тутган ўрни ҳам беқиёс ҳисобланади.\nХалқ таълими вазирлигига жамиятда ўқитувчи ўрни ва мақомини ошириш бўйича аниқ чора-тадбирларни амалга ошириш топширилган. Улардан бири «Ўқитувчи мақоми тўғрисида»ги қонун лойиҳасининг ишлаб чиқилишидир.\nУшбу ҳужжат ўқитувчи фаолияти билан боғлиқ ҳуқуқий, ижтимоий ва иқтисодий алоқаларини белгилайди. Қонун лойиҳасида таълим муассасаларида ўқитувчиларининг ҳуқуқий мақомини такомиллаштириш, уларни ижтимоий ҳимоя қилиш ҳамда зарур шарт-шароитлар яратилишига ҳам эътибор қаратилган.\nМазкур ҳужжат ўқитувчининг ҳуқуқ ва вазифаларини белгилайди. Шунингдек, ўқитувчиларни тайёрлаш ва қайта тайёрлаш масалаларини тартибга солади.\nҚонун лойиҳасида таълим муассасаларида ўқитувчиларни мажбурий меҳнатга жалб қилиш, шу жумладан, ободонлаштириш, металл парчалари ва чиқиндиларни йиғиш, шунингдек, қишлоқ хўжалигида мавсумий ишларни ва шу каби бошқа ишларга жалб этишга йўл қўйилмаслиги белгиланган.\nҚолаверса, ўқувчиларнинг ота-оналари ўқитувчининг ишига асоссиз аралашиш ҳуқуқига эга эмаслар.\nШунингдек, ушбу ҳужжатда моддий ва ижтимоий хавфсизлик масалалари, хусусан, ўқитувчиларни рағбатлантириш масалалари ҳам инобатга олинган.


08:54 / 21.11.2017\nБМТнинг Бош ассамблеяси ва Хавфсизлик кенгашида 20 ноябрда 2018-2026 йиллар учун Гаагадаги Халқаро суднинг 15 аъзосидан 5 аъзосини сайлаш жараёни якунланди. Сайланганлардан 4 нафари, жумладан суд раиси, франциялик Ронни Абраам ўз лавозимларини сақлаб қолдилар. Ливан вакили Наваф Салом суд таркибига илк бор киритилди.\nҚолган сайланганлар орасида бразилиялик Антониу Аугусту Кансаду Триндаде, сомалилик Абдулкави Аҳмад Юсуф ва ҳиндистонлик Далвира Бхандари бор. Сайлов натижаларини БМТ Хавфсизлик кенгаши раиси Себастьяно Карди маълум қилди ҳамда сайланганларни табриклаб, уларга бу масъулиятли ишда муваффақият тилаб қолди.\nХалқаро суд 1945 йилда таъсис этилган ва БМТнинг олтита бош органидан бири ҳисобланади. Унинг ваколатларига давлатлар ўртасидаги баҳсларни ҳал қилиш ва БМТнинг структураларига маслаҳатлар тақдим қилиш киради. Суд 15 судьядан иборат бўлиб, улар 9 йиллик муддатга сайланадилар.\nЎрнатилган тартибга кўра, Халқаро суд аъзоларининг сайловлари Бош ассамблея ва Хавфсизлик кенгашида бир вақтда бир-биридан алоҳида ўтади. Судга сайланиш учун номзодлар Бош ассамблеяда (193 овоздан камида 97 овоз) ва Хавфсизлик кенгашида (15 овоздан камида 8 овоз) кўпчилик овозни йиғишлари керак.\nБМТ Халқаро суд


Тошкент шаҳрида ҳам энг улуғ, энг азиз байрамимизга юқори савияда тайёргарлик кўрилмоқда.\n— Байрам кунлари тинчлик ва хавфсизликни таъминлашга қаратилган чора-тадбирлар тасдиқланган режа асосида изчиллик билан амалга оширилмоқда, — дейди Тошкент шаҳар Ички ишлар бош бошқармаси бошлиғининг ўринбосари вазифасини бажарувчи, майор Ўктам Раҳматов. — Бунда ҳокимликлар ва тегишли ташкилотлар билан ҳамкорликда жамоат тартибини сақлаш, йўл ҳаракати ва ёнғин хавфсизлигини таъминлаш ҳамда фавқулодда вазиятларнинг олдини олишга алоҳида эътибор қаратилаётир.\nПойтахтимизнинг ҳар бир гўшаси, айниқса, байрам тадбирлари ўтказиладиган жойлар соҳа ходимларининг алоҳида эътиборида. Хавфсизликни таъминлашга қаратилган зарур чора-тадбирлар уюшқоқлик билан давом эттирилмоқда. Унда ички ишлар ходимлари, маҳалла фуқаролар йиғинлари раислари, кўча ва уй бошилари, маҳалла посбонлари, жамоат ташкилотлари вакиллари фаол иштирок этмоқда. Тадбир давомида аниқланаётган камчиликлар, ҳуқуқбузарликлар ўз вақтида бартараф этилаётир.\nПаспорт режими қоидаларига амал қилинишини таъминлаш бўйича рейдлар ўтказилиб, қонунбузарликка йўл қўйган шахсларга нисбатан тегишли чоралар кўрилаётир.\nЁнғин хавфсизлигини таъминлаш ҳам осойишталикнинг муҳим омилларидан. Шу боис аҳоли пунктлари, иқтисодиёт тармоқлари ва ижтимоий соҳа объектларида ёнғин хавфсизлиги тадбирлари янада кучайтирилди. Соҳа ходимлари аҳоли ўртасида ёнғин хавфсизлиги қоидаларига риоя этиш юзасидан тушунтириш ишларини олиб бормоқда. Тегишли идоралар билан ҳамкорликда 11 мингга яқин хонадон, мингдан зиёд кўп қаватли уй, кўплаб ташкилот ва корхоналарда текширишлар ўтказилди. Натижада ёнғин хавфсизлиги қоидаларини бузаётган 121 нафар мансабдор шахс ва фуқарога тегишли равишда жарима қўлланилиб, аниқланган камчиликлар бартараф этилди.\nҲуқуқбузарликнинг олдини олишда маҳаллаларда фаолият кўрсатаётган профилактика инспекторларининг алоҳида ўрни бор. Уларнинг самарали фаолияти натижасида жамоат жойларида доимий тартиб-интизом таъминланмоқда.\nТошкент шаҳри йўл-патруль хизмати масканларида автотранспорт воситалари қатъий текширувдан ўтказилмоқда. Ички ишлар идоралари томонидан давлат ва жамоат ташкилотлари билан ҳамкорликда олиб борилаётган бундай кенг кўламли чора-тадбирлар самарасида мамлакатимизнинг барча ҳудудида бўлгани каби пойтахтимизда ҳам аҳоли тинчлиги ва хавфсизлиги таъминланмоқда.\nБу борадаги ишлар самарадорлигини янада ошириш мақсадида маҳаллалар, корхона ва ташкилотлар, ўқув муассасаларида огоҳликка чорловчи тадбирлар, “Ўз уйингни ўзинг асра” мавзуида учрашув ва суҳбатлар ташкил этилаётир. Ҳамюртларимизнинг ҳушёрлиги ва огоҳлиги, тинчликни сақлаш нафақат мутасадди идоралар ходимлари, балки ҳар бир фуқаронинг бурчи эканини яхши англаётгани осойишталикнинг муҳим омили бўлмоқда.\nМазкур рукндаги бошқа мақолалар: « Ҳарбийларга — янги тураржойлар\tҚалб қўридан яшнаётган дурдона »


БАЧАДОН ШАМОЛЛАШИНИНГ ДАВОСИ | Суғдиёна биринчи аёллар электрон журнали\nБАЧАДОН ШАМОЛЛАШИНИНГ ДАВОСИ 1. Ҳар бир аёл ёки қиз энг аввало танаси ичида жойлашиб олган «инфекция ўчоғлари»ни бартараф этиш чораларини кўриши лозим. Булар бир чўғ билан лангиллаб аланга олиб, юзага урадиган хатарли манбалар - чириган тишлар, йирингли ангина (тез-тез қайталовчи) сурункали танзиллит, йирингли ўрта ички қулоқ яллиғланишлари, ташқи-ички бавосил ва ҳ.к.\n2. Таҳорат. Аёлларимиз таҳоратни кундалик эҳтиёжларига айлантирмоғлари лозим ва шарт. Сурункали бавосил касаллиги уларда кўпинча ичак босим (ҳомиладорлик) таъсиридан ҳам кўра, орқа чиқарув йўлининг нотозалиги оқибатида келиб чиқади.\nАёллар ҳаттоки, пешоб қилганларидан сўнг ҳам илиқ сувли таҳорат қилганлари маъқул.\n3. Ҳаракатчанлик - аёлларимизнинг Хумо қушларидир. Рўзғор ишларидаги юмушларнинг ўзи уларга етиб-ортади. Аммо шунгача эринчоғлик қилиб, барча юкни қизу келинлар зиммасига юклаб куни бўйи ётиш ёки «гап сотиш» жинсий аъзолар шамоллашига бўлган мойилликни оширади ва «гиподинамик бачадон заифлиги»ни келтириб чиқаради.\nБу жудаям нохуш касаллик ҳисобланиб, унда ҳаракатсизлик оғибатида бачадон бўшашиб, осилиб шалвираб қолади, ўз пишиқлигини йўқотади, қувватсизланади, арзимас ҳолатларда ҳам шамоллаб бел соҳасида кучли оғриқлар беради.\n4. Аёл гоҳ-гоҳида қорнининг бачадон соҳасини ўсимлик мойи билан юмшоқ уқалаб массаж қилиб турмоғи шарт!\nБу уқалаш улар бачадонини кучли қилади, шамоллашга бўлган ички қаршилик қувватларини оширади, озиқланиш, қон айланиш жараёнларини меъёрлайди.\n5. Кайфиятлари кўпинча тушкун бўладиган аёллар эрталаб турганда, тўшакда, икки оёқларини юқорига кўтариб думғазага таянган ҳолда гимнастика машқларини бажарсинлар. Машқлар 10-20 дақиқагача бажарилганда аёл кайфияти кўтарилиб, хушчақчақ бўлиб қолади, иш унуми ортади. Бу машқлар унинг бачадон шамоллашига қарши бўлган ички иммунобиологик, қаршилик кучларини кескин оширади, у ердаги мушак ва пайларни пишитиб, бақувват қилади.Twitter НравитсяSocButtons v1.5


Иззат Шукуров рафиқасининг қўлини сўрагани акс этган видеони эълон қилди — видео - ShouBiz.uz\nМедиа 15:41 | 19.4.22\nИззат Шукуров рафиқасининг қўлини сўрагани акс этган видеони эълон қилди — видео\nХонанда хотинининг юзини сир тутишни маъқул кўрган\nХонанда Иззат Шукуров бўлажак турмуш ўртоғининг қўлини сўрагани акс этган видеони эълон қилди.\nХонанда унга қўлини узатган. Қиз ҳам унга қўлини берган. Кейинроқ эса қизнинг қўли узук тақилган ҳолда турганини кўриш мумкин. Иззат Шукуров бўлажак аёлининг қўлини мусиқа садолари остида ва ҳашамтли қилиб безатилган жойда сўраган. Шунингдек, хонанда шу ерда фотосессия ҳам қилган.


Пхёнчхан-2018: Қисқа дастурдан сўнг 15 ёшли россиялик қиз етакчилик қилмоқда\n21 февраль, 2018, 12:30\nБугун Пхёнчхан Олимпиадасида фигурали учиш бўйича аёллар ўртасида қисқа дастур бўйича беллашувлар ўз якунига етди.\nЭнг сара фигурачи қизлар жам бўлган баҳсда икки нафар россиялик олимпиадачи атлетлар жамоаси вакилалари етакчилик қилишмоқда. Дастлаб чиқишдан сўнг 15 ёшли Алина Загитова ажойиб чиқиши эвазига қисқа дастурда энг юқори баллни қўлга киритишга муваффақ бўлди – 82,92. Бу Алинанинг фаолияти давомида қисқа дастурларда тўплаган энг яхши балли ҳисобланади.\nУндан кейинги натижа жамоавий беллашувда қисқа дастур бўйича жаҳон рекордини ўрнатган бошқа бир россиялик спортчи Евгения Медведевага тегишли бўлди. Евгениянинг тўплаган баллари 81,61ни ташкил қилмоқда.\nКучли учликни канадалик Кэйтлин Осмонд банд этган. Ушбу спортчи 78,87 балл жамғаришга муваффақ бўлди. Спортчилар яна 2 кундан сўнг эркин дастурда ўз чиқишларини намойиш қилишади.


Александр Лукашенко Россияга мурожаат қилди » Ўзбекистон янгиликлари – Zamin.uz\n06 март 2019, 06:02\nБеларусь президенти Александр Лукашенко Россия билан интеграцияга ёндашувларни қайта кўриб чиқишга тайёрлиги ҳақида маълум қилди. Бу ҳақда у Европа ташкилотлари билан ҳамкорлик ва интеграция тузилмаларида иштирок этиш масалалари бўйича йиғилишда хабар берди, дея маълумот тарқатди БЕЛТА.\n«Беларусь иттифоқ қуриш ғоясининг мутлақ тарафдори бўлиб қолади. Мен буни Россия Федерациясидаги тарафдорларимиз ҳамда рақибларимиз эшитишини хоҳлайман», - деди Беларусь етакчиси.\nУнинг таъкидлашича, иттифоқнинг асосий тамойили - барча фуқаролар учун тенг шароитлар ва суверенитет постулати (исботсиз ҳам қабул қилинаверадиган дастлабки фараз - таҳ.).\nУнинг сўзларига кўра, Россия раҳбарияти бундан аввал интеграцияга ёндашувларни қайта кўриб чиқиш ташаббуси билан чиққан. «Биз бунга тайёрмиз. Ҳукуматлар даражасида гуруҳлар ташкил этилди, бу иккилик доирасида бирлашув жараёнларини янада ривожлантириш бўйича таклифлар тайёрлаш учун қилинди», - дея аниқлик киритди Лукашенко.\nУнинг қўшимча қилишича, биргаликдаги ишни таҳлил қилиш ва «фойдаланилмаётган ресурслар мавжуд бўлган жойларни» аниқлаш керак. Шунингдек, Беларусь президентининг қайд этишича, икки томонлама ҳамкорликнинг энг долзарб муаммолари ҳозирги вақтда иқтисодий соҳададир.\nМосква ва Минск ўртасида нефть-газ соҳасидаги баҳс ўтган йилнинг охирида кескинлашди, ўшанда Лукашенко Россияда тайёрланаётган солиқ манёврини интеграцияни тўхтатишга уриниш деб атади: у туфайли Россия нефти Беларусга Европа нархларида етказиб берилиши лозим.\nСўнгги бир неча ой ичида Лукашенко бир неча бор республиканинг мустақиллиги ва суверенитети масаласи ҳақида гапирди. Ўтган йил декабрида у Беларусь ҳеч қачон Россия таркибига кирмаслиги ҳақида маълум қилди. Кремлдан таъкидлашларича, масала бундай шаклда муҳокама этилмаган.\nЎшанда Беларусь ОАВ давлат суверенитетини ҳимоя қилиш бўйича мамлакат истеблишменти ёпиқ мажлис ўтказганини хабар берди. Давлат раҳбарининг матбуот котиби бундай маълумотни рад этиб, Беларусда мустақиллик масаласи «аллақачон ҳал этилгани»ни таъкидлади.\n2019 йил бошида у Беларусга Ғарб ва Шарқдан таҳдид борлиги ҳақида огоҳлантирганди. Унинг сўзларига кўра, республика «ҳам чапда, ҳам ўнгда, ҳам Ғарбдан, ҳам Шарқдан суверенитет ва мустақиллик масаласи бўйича жиддий равишда текширилади». Шу билан бирга, Лукашенконинг қайд этишича, агар ҳукумат самарали ишласа, мамлакатни «ўрнидан қўзғата олишмайди».\nБундан олдин, Лукашенко Путиннинг режаси ва президентликдан «тўйгани» ҳақида гапирганди.\nЯнгиликлар » Дунё » Александр Лукашенко Россияга мурожаат қилди


Бир қишлоқнинг аҳолиси диндан қайтди... | Azon.uz - Ахборот-таҳлилий портал\nБир қишлоқнинг аҳолиси диндан қайтди...\n3850 13:40 04.03.2020\nШу гапни айтишимиз лозимки, даъватчи учун инсонларнинг нафсларига аста-секин таъсир қилиб, уларнинг нафсларини ислоҳ қилиб, иймонларини сақлаб қолиш фикрини қилмоқ лозим бўлади.\nБир қишлоқда бир жамоат кишилар исломдан юз ўгириб муртад бўлдилар. Уларнинг бу жаҳолатлари сабабини тушуниш мушкул эди. Ўша қишлоқдаги бир олим одам улардан бу муртадликлари сабабини сўради. Улар арзирли сабаб келтира олмадилар. Шунда олим ажиб бир услубни қўллади. Яхши, қани менга айтингларчи сизлар хатна қилинганмисизлар, ёки йўқми?\nУларнинг ранги ўзгариб: “Ҳа албатта хатна қилинганмиз” дейишди. “У ҳолда исломни аломати сизларга чамбарчас боғланиб қолибди-ку! Сизлар энди кофир бўла олмайсизлар. Агар муртад бўлсангиз сизларни кофирлар ҳам қабул қилишмайди, чунки улар ўзларига хатна қилинмаганларни дўст тутишади. Уларга хатна қилинган одамлар керак эмас, улар муртадлигингизга ишонишмайди. Мусулмонларга эса муртадлигингизни эълон қилганингиздан сўнг энди сизларни мусулмонлар ҳам қабул қилишмайди. Натижада сизлар якка- мохов бўлиб ёр-дўст қавму қариндошларингиздан хижронда хор бўлиб ўлиб кетасизлар” деди. Шунда улар дарҳол ўз фикрларидан қайтиб, тавба қилиб, дарҳол исломни арз қилдилар.\nМеват деган қишлоқда баъзи мусулмонлар муртад бўлиб исломдан қайтганликларини эълон қилдилар. Сабабини сўралганда улар айтдиларки: “Бизнинг ота-боболаримизни мусулмонлар босиб олишган. Сўнгра уларнинг асл динидан қайтишга мажбурлаб, исломга киритишган. Шунинг учун биз исломдан қайтиб аждодларимизнинг динига кирмоқчимиз. Эски урф-одатларимизни, диний эътиқодларимизни қайта тикламоқчимиз” дейишди. Ўша қишлоққа Шиббир Аҳмад Усмоний роҳматуллоҳи алайҳ ташриф буюрдилар. Уларни бу фикридан қайтариш учун бир тадбир қўлладилар. Муртадларга хитоб қилиб айтдиларки:\n- сизлар баҳодирмисизлар, ёки қўрқоқмисизлар?\nУлар шошқалоқлик билан:\n- Албатта баҳодирлармиз дейишди. Яна сўрадилар:\n-сизларнинг ота-боболарингиз ҳам баҳодир бўлишганми, ёки қўрқоқ юраксиз кишиларми?\n- албатта баҳодир бўлишган, бу нарсага тарих яққол шоҳидку!\nШунда яна сўрадилар:\nУларнинг баҳодирликлари мусулмон бўлмасларидан олдин бўлганми, ёки кейинми?\n-Исломга кирганларидан кейин.\nИсломдан аввал кўп мағлубиятларга учраганлар- а, шундайми?\n- Ҳа, дейишди.\n-Чунки улар у пайтда баҳодир бўлишмаган тўғрими?\n- Уларга баҳодирликни ким ўргатди? Мусулмонларми? Дедилар, улар:\n-Демак сизларнинг ота боболарингиз мусулмон бўлмасдан олдин қўрқоқ ва юраксиз бўлганлар. Исломга кириб мусулмонларга қўшилганларидан сўнг улар баҳодир, жасур инсонларга айланганлар. Сизлар ҳали ҳануз уларнинг қаҳрамонликлари билан фахрланиб юрибсизлар. Энди шунча муваффақият ислом ва мусулмонлар туфайли келганини била туриб ота-боболарингизнинг аввалги динини ихтиёр қилдингларми? Яна ота-боболарингизнинг аввалги иллати бўлмиш куфр, ширк, жаҳолат ва қўрқоқликни ихтиёр қилдингизми? Агар шундай қилсангиз ота боболарингиз қабрларида сизларга раҳмат айтадими ёки лаънатми?\n- Лаънат, дейишди.\n-Шундай экан исломдан муртад бўлишингиз нимаси? дедилар. Улар дарҳол хатоларини англаб йиғлай бошладилар ва ҳазратнинг қўлларини ўпиб, тавба қилиб қайтадан исломни қабул қилдилар.\nқишлоқ Махсус Мақолалар Ислом аҳоли\n578 12:55 09.08.2021\n1627 21:55 23.07.2021\n1284 21:30 25.05.2021\nҚишлоқларда қурилиш ва таъмирлаш ишлари амалга оширилади\n906 18:45 03.04.2021\nНигер қишлоқларидаги қирғиндан кейин мотам эълон қилинди\n733 11:05 23.03.2021\nОлис қишлоқларда ишлайдиганлар масаласи муҳокама қилинди\n688 21:00 15.01.2021


13:38 / 22.02.2016 | eski savollar | 1963\nАссаламу алайкум! Ҳурматли устозлар, китоблардан саволимга жавобни топишга ҳаракат қилдим, бу савол нозик бўлгани учун сизлардан сўрашга қарор қилдим. Қизим ўлганига яқинда 5 ой бўлади. 2 та ўғил 6 ва 8 ёшли набираларим қолди. Куёвим уйланаётган эканлар, айтишларича қизимга қилган барча сеп ва тиллалар куёвимнинг тасарруфида экан. Набираларимга мерос қолиши қандай бўлади? Онасидан уларга меросни неча қисми қолади? Бизга яъни ота-онасига тегишли улушдан набираларим фойдасига воз кечдик. Хўжайиним ҳам воз кечдилар. Кийим кечакларини олиб келдик.\nВаалайкум ассалом! Аёл ўлиб, эр, ота, она, икки ўғил қолдирган бўлса, эр аёлнинг шахсий мулкининг тўртдан бири, ота олтидан бир, она ҳам олтидан бир. Қолгани икки ўғилга бўлади. Шунга биноан масала ўн иккидан бўлади, эрга тўртдан бир яъни бор мулкнинг уч ҳиссаси. Отага олтидан бир яъни ўн иккининг олтидан бири икки бўлади. Онага олтидан бир яъни ўн иккининг олтидан бири икки бўлади. Қолган беш қисм икки ўғилга бўлади. Беш иккига тенг тақсим бўлмаган учун иккини масаланинг асли бўлган ўн иккига кўпайтирамиз. Шунда натижа йгирма тўрт бўлади. Демак қизингизни ҳамма шахсий мулкини қийматини йигирма тўрт бўлак қилинади, ундан олти қисми эрга, тўрт-тўрт саккиз ота-онасига, қолган ўн қисми икки ўғилга бўлади. Сизлар ўз хиссаларингизни олганингиздан кейин уларни набираларингизга ҳадя қилишингиз мумкин. Валлоҳу аълам.\nҚай бири нотўғри иш қилган?\nКумуш тақинчоқ тақиш


Унутилаётган суннатлар (32-суннат): Таом идишини тозалаб қўйиш\nРасулуллоҳ соллаллоҳу алайҳи васаллам: “Кимки бирор идишдан таомланиб, сўнг уни ялаб тозалаб қўйса, идиш унинг ҳаққига мағфират сўрайди”, дедилар (Имом Термизий ривояти).\nАнас ибн Молик розияллоҳу анҳудан ривоят қилинади. Расулуллоҳ соллаллоҳу алайҳи васаллам: “Киши овқат идишини ялаб қўйса, идиш унга истиғфор айтиб: “Аллоҳим! Мени шайтон қўлидан озод қилгани каби уни дўзахдан озод қилгин”, дейди”, дедилар (Жомеъ ул-аҳодис).\nДругие материалы в этой категории: « МАЪНАВИЙ ВА ИҚТИСОДИЙ ЮКСАЛИШНИНГ МУҲИМ ОМИЛИ\tСохта салафийлик аломатлари »


Тожик ёшларидан учдан иккисининг сафар халтаси ҳозир\nТаҳлилчиларга кўра, кейинги пайтларда Тожикистондан нафақат маълумоти бўлмаган ёшлар, балки малакали йигит-қизлар ҳам пул топиш илинжида хорижга кетиб қолмоқда.\nТожикистонда фаолият олиб бораётган “Журналистлар бирлашмаси ва шафқат” (MGM) ташкилоти ёшлар ўртасида ўтказган сўровидан маълум бўлишича, мамлакат ёшларининг 70 фоизи имкони бўлса мамлакатни тарк этишга тайёр.\n“Журналистлар бирлашмаси ва шафқат” (MGM) ташкилоти раҳбари Фаррух Аҳроровнинг айтишича, Тожикистон ёшларининг энг катта муаммоси бу ишсизликдир.\n- Биринчидан, маҳаллий ҳукуматлар ёш мутахассислар ўз касби бўйича ишлаши учун уларга шароитлар яратишлари лозим. Айни пайтда мамлакатни нафақат Россияга бориб ишлайдиган касб-ҳунари йўқ мардикор ёшлар, балки касбий маҳоратга эга компютер дастурчилари, технологлар, муҳандислар ҳам тарк этмоқда. Нима учун улар кетишаяпти? Яхши ҳаётни ташлаб кетишаётгани йўқ. Жавоби қисқа ва лўнда - оиласини тебратишга етадиган пул топиш учун, - дейди Фаррух Аҳроров.\nУнинг сўзларига кўра, мамлакатда ҳар йили икки-уч маротаба ёшларни иш билан таъминлаш бўйича ярмарка ўтказилади. Бироқ ёш мутахассисларга тақдим этилаётган маош жуда кам. Шу боис ҳам ноилож бўлган, бармоқ билан санарли ёшларгина мана шундай кам маошли ишга рози бўлишмоқда.\nХўжанддаги Марказий Осиё ва Кавказ бўйича халқаро “Сайф” дастури вакили Шавкат Ҳошимовнинг айтишича, вилоятда ёшларни фаоллаштиришга хизмат қиладиган тадбирлар ўтказилмайди, борлари ҳам шўролар давридан қолган, сийқаси чиқиб кетган тадбирлар. Олий ўқув юртларида ўқийдиган талабалар эса саводсиз бўлиб қолмокда.\n- Масалан, Тожикистон Бизнес, сиёсат ва ҳуқуқ давлат университетининг дипломатия факултети талабаларини олайлик. Улар келажакда мамлакатимиз манфаатларини хорижда ҳимоя қилишлари керак. Бу талабалар икки жумлани кўшиб айтолмайди, ўзининг мутахассислиги ҳақида деярли ҳеч нарса билмайди. Чунки уларнинг асосий қисми раҳбарлар ва бойваччаларнинг фарзандларидир. Бу талабалар ҳарбий хизматга бормаслик учунгина олийгоҳга ўқишга кирган, - дейди Шавкат Ҳошимов.\nХўжанддаги олий ўқув юртида таҳсил олаётган Гулчеҳра исмли талаба ҳам бугунги кунда аксарият ёшлар ўз кучлари ёки билими билан олийгоҳларда таълим олишаётганига ишончи йўқлигини айтади.\n- Бугун билимли ўқувчилар ўрнига билимсизлар олийгоҳларга кириб ўқимоқда. Бу талабалар охир-оқибатда жамиятимизни янада қолоқлаштиришга олиб келяпти. Раҳбарларимиз юқори минбарлардан туриб, “бизга кадрлар керак”, дейишади-ю, аслида бошқача бўлаяпти. Ўртадаги пул йўқ қилинсагина, савод ҳақида гап бўлиши мумкин, - дейди Гулчехра.\nЎзини Шерали деб таништирган талабанинг сўзларига кўра, бугунги кунда студентларнинг ҳар қадами пул бўлиб қолган, яъни ота-онаси бақувват бўлган ёшларгина олийгоҳни тугатишга эришади. Чунки имтиҳонлар учун пул тўлаш одатий тусга айланган. Бундан ташқари, домла китобча тайёрлаб чоп қилса, уни сотиб олиш керак, туғилган кунига пул йиғиб бериш керак.\n- Лекин аввал олийгоҳга кириш учун пул тўлаш керак. Хар бир имтиҳон учун камида уч юз, беш юз доллар бериш лозим, - дейди Шерали исмли талаба.\nБундан ташқари, Шералининг айтишича, воситачи ҳам ўзининг ҳақини олади.\nТалаба йигит-қизларнинг гувоҳлик беришларича, муаммо бу билан тугамайди. Талаба ўқишни битирди, олий маълумотга эга бўлди, лекин иш йўқ. Иш бўлганда хам, маоши рўзғор тебратиш у ёқда турсин, ҳатто йўлкираю қорин тўйдиришга етмайди. Шунинг учун ҳам ёшлар ўқишни тугатгач, ё мардикорлик қилгани узоқ юртларга кетадилар ёки савдогарлик қилишга мажбур бўладилар.\n- Аёл ёки энди олийгоҳни тугатган қиз бўлса, мактабда ишлаши мумкин ва шу ойликка чидаса бўлади. Лекин эркак киши мактабда ишлаб туриб, битта ўқитувчилик касби билан оилани умуман боқолмайди, - дейди университетни тугатган Мунирахон.\nЎз касбини ташлаб бошқа ишга ўтиб кетган Муроджоннинг айтишича, ўқитувчилик илгаригидек шарафли касб эмас.\n- Мен нима учун мактабдан кетдим? Биринчидан, ойлиги паст. Иккинчидан, ойлик ўз вақтида берилмайди. Бугун мактабларга бориб кўринг. Мактабни битирган ўқувчилар дарс беришмоқда. Уларда тажриба ҳам йўқ, педагогик малака ҳам йўқ. Мана шуларни кўриб, дипломсиз, малакасиз, ўз фанини чуқур билмаган ўқитувчилар ҳозирги ёш авлодни қандай тарбия қилаётганликларини ҳечам тушунолмаяпман, - дейди Муроджон.\nТаҳлилчи Музаффар Алиевнинг сўзларига кўра, агар мамлакатда коррупция йўқ қилинмас экан, билимли ва лаёқатли ёшлар ҳеч қачон жамиятда ўз ўрнини топа олмайди ва ўзга мамлакатларга кетишга мажбур бўлаверади.\n- Бугунги кунда коррупция жамият ҳаётига шундай чуқур илдиз отдики, гўё биз ҳаётимизни коррупциясиз тасаввур қила олмаймиз. Инчунин, бу ёшларнинг таълим олишига ҳам боғлиқ. Коррупциянинг бевосита таъсири натижасида олий ўқув юртлари чиқараётган кадрларнинг билими ўрта махсус билим юртини тугатган талабалар даражасидан нарига ўтмайди, - дейди таҳлилчи.\nРасмий маълумотларга кўра, 2010 йилда қарийб бир миллион тожикистонлик ўзга мамлакатларга мардикорликка кетган. Бугунги кунда биргина Россияда икки миллионга яқин тожикистонликлар мардикорлик қилмоқда. Уларнинг 80 фоизини ёшлар ташкил этади.


Диққат, танлов! “Олтин қалам” ХIV миллий мукофоти - Халқ сўзи\n22:57 04 Апрель 2019 Жамият\nЎзбекистон Журналистлари ижодий уюшмаси ва Журналистларни қайта тайёрлаш маркази қатор ташкилотлар билан ҳамкорликда миллий ва халқаро журналистиканинг энг юксак ютуқларини кенг оммалаштириш, оммавий ахборот воситалари ходимлари фуқаролик позицияларини намоён этишлари учун кенг шароит яратиш ҳамда журналистларда танқидий-таҳлилий мушоҳада ва ижодий фаолиятга янгича ёндашувларни шакллантириш ҳамда рағбатлантириш мақсадида “Олтин қалам” ХIV миллий мукофоти учун халқаро танловни ўтказади.\n3 май — Жаҳон матбуоти эркинлиги кунига бағишланган бу танловга 2018 йилнинг 31 мартидан 2019 йилнинг 31 мартигача — бир йил давомида газета ва журналларда чоп этилган, радио орқали эфирга узатилган ҳамда телевидениеда кўрсатилган ва интернет нашрларида берилган материаллар 2019 йилнинг 15 апрелигача қабул қилинади.\nЭнг яхши журналистик материал учун миллий мукофот (радио — 1, 2, 3-ўринлар);\nЭнг яхши журналистик материал учун миллий мукофот (босма оммавий ахборот воситалари — 1, 2, 3-ўринлар);\nИнсон ҳуқуқлари мавзуидаги энг яхши материал;\n— муаллиф ҳақида маълумотнома (объективка);\nТанлов ғолибларини тантанали мукофотлаш маросими 2019 йил 3 май — Жаҳон матбуоти эркинлиги куни тантанали равишда ўтказилади.\nМатериаллар “Олтин қалам” танловига” деб кўрсатилган ҳолда, қуйидаги манзилга юборилиши лозим:\nТелефонлар: 244-64-61; 244-37-87. www.journalist.uz\n“Олтин қалам” XIV Миллий мукофоти учун халқаро танлов доирасида миллий ҳамкорлар таъсис этган номинациялар:\n“Меҳнат муносабатлари ёритилган энг яхши материал учун”;\n“Ижтимоий шериклик мавзуси ёритилган энг яхши материал учун”.\n“Ҳудудий янгиликларни ўзига хос услубда босма ва интернет нашрларида ёритган журналист”;\n“Интернет тармоғида юртимизнинг ижобий имиджини оширишга қаратилган мақолалар тайёрлаган журналист”;\n“Ҳукуматимиз томонидан коррупцияга қарши курашишда олиб борилаётган ислоҳотларни таҳлилий ёритган журналист”;\n“Давлатимиз томонидан кам таъминланган оилалар учун амалга оширилаётган лойиҳалар тўғрисида тайёрланган таҳлилий мақола”.\n“Олтин қалам” XIV Миллий мукофоти учун халқаро танлов доирасидаги халқаро ташкилотлар номинациялари:\n1. ЮНЕСКОнинг Ўзбекистондаги ваколатхонаси:\n“Журналистнинг ахборот олиш имкониятлари масалалари”;\n“Журналистларнинг профессионал фаолияти ҳимояси учун”.\n2. Европа иттифоқининг Ўзбекистондаги делегацияси:\n“Ўзбекистоннинг ташқи савдо сиёсати ривожи тўғрисидаги энг яхши материал учун”.\n“Европа иттифоқи ва Ўзбекистон ўртасидаги ҳамкорлик ёритилган энг яхши фото ёки видеоҳисобот (блог, видеофильм ёки бошқа визуал маҳсулот) учун”.\n3. Европада Хавфсизлик ва ҳамкорлик ташкилотининг Ўзбекистондаги координатори офиси:\n“Терроризмга қарши курашда ОАВнинг роли”.\n4. Америка Қўшма Штатлари элчихонаси:\n“Иқтисодиётни ривожлантиришда Америка — Ўзбекистон муносабатлари ёритилган энг яхши материал учун”.\n5. Россия Федерацияси элчихонаси:\n“Россия ва Ўзбекистон ўртасидаги муносабатлар ривожига бағишланган энг яхши материал учун”.\n6. Туркия Республикаси элчихонаси:\n“Ўзбекистон ва Туркия ўртасида инвестиция лойиҳаларини ривожлантириш масалаларига бағишланган энг яхши материал учун”;\n“Ўзбекистон ва Туркия ўртасида туризмни ривожлантириш масалаларига бағишланган энг яхши материал учун”;\n“Туркия ва турк маданияти ҳақидаги энг яхши материал учун”;\n“Туркия ташқи сиёсати ҳақидаги энг яхши материал учун”.\n7. Хитой Халқ Республикаси элчихонаси:\n“Ўзбек — хитой икки томонлама ҳамкорлиги тўғрисидаги энг яхши материал учун”;\n“Бир макон — бир йўл” лойиҳаси доирасидаги ҳамкорлик мавзуига бағишланган энг яхши материал учун”;\n“Хитой тўғрисидаги энг яхши материал учун”.\n8. “Project HOPE” (АҚШ):\n“Босма/интернет ОАВда сил касаллигига қарши кураш ҳақидаги энг яхши материал учун”;\n“Сил касаллигига қарши кураш мавзуига бағишланган энг яхши теле/радиоматериал учун”;\n“Сил касалига мубтало бўлган одамларни камситишга қарши кураш (ёки сил касалига мубтало бўлганларга нисбатан бағрикенгликни шакллантириш) мавзуидаги материал учун”.\n9. “Минтақавий мулоқот” халқаро нодавлат ташкилоти (Словения):\n“ОАВда коррупцияга қарши кураш масалалари энг яхши ёритилган материал учун”.\n10. “DVV International” (Германия):\n“Аҳолининг заиф қаламларини ижтимоий ва психологик қўллаб-қувватлашда фуқаролик жамияти ва ОАВнинг роли тўғрисидаги материал учун”.\n11. Ўзбекистон Республикаси Вазирлар Маҳкамаси ҳузуридаги Атом энергетикасини ривожлантириш агентлиги ва “Росатом” давлат корпорацияси:\n“Ўзбекистоннинг атом энергетикаси мавзуи ёритилган энг яхши материал учун”.


2017 йилда "JV MAN Auto-Uzbekistan" МЧЖ оғир юк ортиш учун мўлжалланган MAN русумли машиналари учун дастлабки 100та кабинани ишлаб чиқаради. Бу лойиҳада маҳаллийлаштириш даражаси 36 фоизга тенг бўлади.\nЎзбекистон президентининг 2015 йилнинг 11 февралидаги "2015—2020 йиллар учун тайёр маҳсулотлар, бутловчи қисмлар ва материаллар ишлаб чиқаришни маҳаллийлаштириш дастури тўғрисида"ги қарорига мувофиқ, 2019 йилда 400та кабина ишлаб чиқарилиши режалаштирилган.\nMAN юк автомобилларини маҳаллийлаштириш дастури тўрт босқичдан иборат.\nБиринчи босқичда (2015-2016 йиллар) қолиплаш, пластик ва металл қисмлар ишлаб чиқарилади.\nОғир юк кўтарувчи автомобиллар кабиналарини ўзлаштириш иккинчи босқичда амалга оширилади.\nУчинчи босқич (2016-2018 йиллар) кабинанинг ички ва ташқи қисмидаги деталларни ишлаб чиқаришни (кўрсаткич панели, ён ойналар каби 31та қисм) ўз ичига олади.\nТўртинчи босқичда (2016-2020 йиллар) оғир қисмларни ишлаб чиқаришни маҳаллийлаштириш ишлари олиб борилади.\nМаълумот учун, MAN Auto-Uzbekistan қўшма корхонаси “Ўзавтосаноат” АЖ ва Германиянинг МAN Nutzfahrzeuge AG компанияси томонидан 2009 йил августда яратилган. Ўтган йили компания турли модификациялардаги 1245та юк машинаси ишлаб чиқарган, бу йили эса 1250та чиқаришни мўлжалламоқда.


“Биз туширган бу китоб, муборакдир. Бас, унга эргашинглар. Ва тақво қилинглар. Шоядки, раҳм қилинсангизлар. (Қуръони карим кўплаб етук сифатларга мушарраф китобдир. У дунёга ҳам, охиратга ҳам баракадир. Бу ҳақиқатни Қуръони каримга алоқаси бўлган ҳар бир мусулмон яхши билади. Агар дунёда яшашдан мақсад икки дунёнинг баракасига эришмоқ бўлса: «Бас, унга эргашинг». Ундан ўзга эргашишга арзигулик нарса йўқ. Бошқалар баракасиз нарсалар. Уларга эргашганлар икки дунёда мақсадларига эриша олмайдилар. Қуръонга эргашиш билан бирга, тақво ҳам бўлиши зарур.) «Биздан аввалги икки тоифага китоб туширилган, уларнинг дарсларидан ғофилмиз», демасликларингиз учун. Ёки «Агар бизга китоб туширилганда, улардан кўра ҳидоятлироқ бўлар эдик», демасликларингиз учун, батаҳқиқки, сизга Раббингиздан очиқ ҳужжат, ҳидоят ва раҳмат келди. Аллоҳнинг оятларини ёлғонга чиқарган ва улардан юз ўгирган кимсадан ҳам золимроқ шахс борми? Тезда оятларимиздан юз ўгирганларни юз ўгирганлари туфайли ёмон азоб ила жазолармиз (Анъом, 155-157).\nДругие материалы в этой категории: « Ҳазрат Хизрнинг Қуръон ўқишга чақириқлари\tҚуръони карим оятлари сони ҳақидаги ихтилофлар »


Туркий ҳамкорлик ва Туркиянинг Марказий Осиёдаги ташқи сиёсати - UzAnalytics\nСурат манбаси: Қирғизистон Республикаси президенти матбуот хизмати\nТуркия Марказий Осиёдаги сиёсатини тезкор тарзда икки томонлама ва узоқ муддатни кўзлаб, институционал даражада йўлга қўймоқда. Тоғли Қорабоғдаги уруш вақтида Туркиянинг таъсири кенгайгани ва мавқеи кучайганини ҳисобга олиб, Туркий тилли мамлакатлар ҳамкорлик кенгаши (ТТМҲК) истиқболини қандай баҳолаш мумкин? ТТМҲК фаолиятининг қайси жиҳатлари муваффақиятли эканини ажратиб кўрсатса бўлади? Тез орада ТТМҲК шафелигида ҳарбий ҳамкорлик бошланиши ҳақида гапириш мумкинми? Ушбу ва бошқа масалалар “Prudent Solutions” таҳлил маркази директори, тарих фанлари номзоди Эсен Усубалиев билан интервью давомида муҳокама қилинади.\nТТМҲК салоҳияти унинг кенгайиш имкониятини кучайтирадими? Бошқа тарафдан олиб қараганда, Тоғли Қорабоғдаги можаро вақтида Туркиянинг Озарбайжонни қўллаб-қувватлаш борасидаги муваффақияти ТТМҲК аҳамиятини ошириши мумкинми?\nНазарий жиҳатдан қаралса, ТТМҲКнинг кенгайиши унга аъзо бўлган барча мамлакатларнинг умумий потенциали йиғилишига хизмат қилади. Туркия раҳбарияти режасига кўра, ҳамкорликнинг умумий соҳасига қанчалик кўп мамлакатлар ва халқлар жалб этилса, уларнинг “маданий жуғрофий сиёсат” (Medeniyetsel Jeopolitik) ғояси шунчалик кенг ривожланади. Ушбу ғояга асосан, Туркия “жисмоний жуғрофия”дан ва унинг халқаро сиёсий маънодаги мафкурасидан воз кечади ҳамда сиёсатини маданият, цивилизация ва умумий макон яхлитлиги сингари ўз тушунчаларидан келиб чиқиб юргизади. Айни ҳолатда туркий халқлар тарқалган Болқон ярим оролию Жанубий Кавказдан бошлаб Марказий Осиё ва Олтойга қадар бўлган ҳудудда Туркия етакчилигидаги умумий тамаддун маконини (тил ва маданият бирлиги) ташкил этиш Анқара ташқи сиёсатининг муҳим мақсадидир, бироқ бугунги кунда ушбу мақсад ташқи сиёсий фаолиятнинг устувор вазифаси дейиш нотўғри бўлур эди.\nТуркияда Марказий Осиёга тарихий таъсир минтақаси деб қаралади ҳамда у Яқин Шарқ, Болқон ярим ороли ва Жанубий Кавказ сингари минтақалар қаторида Туркия ташқи сиёсати фаоллиги учун жуғрофий-сиёсий маконни белгилаб берадиган “тарихий теранлик” атамасининг бир қисми сифатида тушунилади. Лекин адолат ҳаққи-ҳурмати шуни ҳам айтиб қўйиш керакки, Туркия тарихда ҳеч қачон Марказий Осиёда “жисмонан” ҳозир бўлмаган, аммо ҳамиша ушбу минтақага потенциал таъсир кўрсатиш макони сифатида қараб келган. Ҳозир ҳам шундай бўлиб қолмоқда, бироқ ҳозирча Туркия минтақанинг иқтисодий ва сиёсий ҳаётида фаол иштирок этиш учун кенг имкониятга эга эмас. Бундан ташқари, Туркия Россия, ХХР ва бошқа мамлакатларнинг минтақадаги таъсир кучи билан ҳисоблашишга мажбур ва бу унинг ўйлаб сиёсат юргизишини тақозо қилади.\nҲозирги пайтда Туркия ташқи сиёсатининг бош мақсади аста-секин унинг манфаатларини ҳисобга олмай туриб, нафақат Яқин Шарқ, Ўрта ер денгизи, Болқон ярим ороли, Жанубий Кавказдаги минтақавий масалалар, қолаверса, глобал хавфсизлик ва дунё тараққиётининг бошқа муаммолари ҳал этилмайдиган дунё даражасидаги давлатга айланишдир.\nШу муносабат билан Марказий Осиё Туркия учун, биринчидан (тил ва маданият бирлиги ҳисобга олинса), “ҳеч қаерга қочиб кетмайдиган минтақа”, иккинчидан, таъсир омилларини назардан қочирмаган ҳолда жо-бажо иш тутиш ва прагматик сиёсат юритиш макони ва ниҳоят, учинчидан, ушбу минтақа воситасида Туркия ўзининг халқаро сиёсатдаги аҳамиятини оширмоқда, бунинг учун Марказий Осиёда ҳам жамоавий, ҳам икки томонлама ҳамкорлик механизмлари (институтлари) яратилмоқда, улар келгусида ушбу мамлакатнинг манфаатларини кафолатлайди.\nТуркиянинг Жанубий Кавказдаги Тоғли Қорабоғдаги ҳамда Арманистон билан Озарбайжон ўртасидаги можарода Озарбайжонни сўзсиз қўллаб-қувватлаш билан ифодаланган сиёсатини ҳам ўзаро мажбуриятлар, ҳам халқаро сиёсатдаги туркий бирлик нуқтаи назаридан улкан муваффақият ва Туркия билан Озарбайжон ўртасидаги стратегик ҳамкорликнинг ҳақиқий намойиши деб аташ мумкин. Озарбайжон ҳудудининг 30 йиллик истилодан озод этилиши, Тоғли Қорабоғ мақоми муҳокама қилинишининг музокара кун тартибидан олиб ташланишини ва Арманистоннинг амалда сўзсиз таслим бўлиши биринчи навбатда Озарбайжоннинг тарихий ютуғи ва Туркия ташқи сиёсатининг муваффақиятидир. Бундан барча мумкин бўлган йўналишларда ТТМҲК доирасида интеграция жараёнларини кучайтириш мақсадида фойдаланилиши шубҳасиз. Туркиянинг ушбу муваффақиятдан Марказий Осиё мамлакатлари билан сиёсий, иқтисодий ва ҳарбий алоқаларни фаоллаштириш йўлида фойдаланишга уринмаслиги кечирилмас хато бўлур эди.\nТашкилот ташкил этилганига 10 йилдан ошди; кенгаш қайси ютуқлари билан мақтаниши мумкин? Ташкилотни ривожлантиришда гуманитар йўналишни асосий деб айтса бўладими?\nАлбатта, сўнгги 10 йилда ТТМҲК қуруқ баёнотлар, умумий маданий ва тарихий қадриятларни тасдиқлаш ва ушбу соҳасидаги ҳамкорликдан бошқа бирор нарса билан мақтана олмайди. Лекин бу ўринда бир нарсани тушуниб олиш керак: Россия билан ХХРдан бошқа мамлакатлар аксарият мамлакатларни у ёки бу лойиҳада иштирок этишга жалб этиши мумкин бўлган бирор механизм ярата олмади. Бу ҳам етмагандай, ҳеч бир мамлакат барча аҳамиятли йўналишлар бўйича минтақавий ҳамкорликни йўлга қўйиш учун умумий ва самарали платформани шакллантиришнинг уддасидан чиқа билмади. Марказий Осиё ранг-баранг ва турли даражали интеграция минтақасидир, бу ерда ҳали турли параметрлар бўйича минтақадаги барча мамлакатларни қониқтириши мумкин бўлган умумий платформа ишлаб чиқилгани йўқ. Шу сабабли ТТМҲК доирасидаги ҳамкорликнинг маданий-гуманитар йўналишини ҳозирча жамоавий ҳамкорликнинг муваффақиятлироқ шакли дейиш мумкин, лекин у ҳеч қандай мажбурият юкламайди. Шунинг учун Туркиянинг минтақа мамлакатлари билан икки томонлама даражадаги ташқи сиёсати муваффақиятига эътибор қаратиш керак бўлади.\nМарказий Осиё ранг-баранг ва турли даражали интеграция минтасидир, бу ерда ҳали турли параметрлар бўйича минтақадаги барча мамлакатларни қониқтириши мумкин бўлган умумий платформа ишлаб чиқилгани йўқ.\nТожикистон Туркий тилли мамлакатлар ҳамкорлик кенгашининг “орқа ҳовлиси”да қолиб келяпти, Туркманистон эса ҳалигача ташкилотга тўлақонли аъзо бўлиб кирмади. Марказий Осиё бундай ташаббуслар оқибатида парчаланишга учраяптими?\nМарказий Осиё азалдан тарқоқ минтақа бўлиб келган. Тожикистон этник нуқтаи назардан форс этносига мансуб бўлгани учун ТТМҲК доирасидаги ҳамкорлик шаклидан четга чиқиб қолаётгани бор гап. Аммо тожиклар умумий туркий-форсий диний, маданий ва тамаддуний маконнинг ажралмас қисми ҳисобланади. Боз устига, туркий дунёнинг илмий ва диний макони форсларнинг таъсирида шаклланган. Шу муносабат билан тожик этноси форс ва туркий “дунёлар” бирикуви натижаси ва намунасидир, улар бир-бирисиз рўёбга чиқмаган бўлар эди. Моҳиятан, Тожикистон форс этносига тегишли бўлса-да, маданий жиҳатдан форс дунёсидан кўра кўпроқ туркий дунёга яқинроқ. Шу сабабли Тожикистоннинг ҳамкорликнинг умумий туркий платформага киритилмаслиги ТТМҲКнинг катта камчилигидир, чунки Туркия билан Тожикистон ўртасидаги муносабатлар яхши ва ҳамкорлик даражаси баланддир.\nТуркманистоннинг ТТМҲКда тўлиқ форматда иштирок этишдан четга чиқиб қолиши ушбу мамлакатнинг ҳозирги раҳбарияти даврида Марказий Осиё минтақсидаги умумий муносабатлар тизимида ўзига хос йўли ва ўрни борлиги хусусидаги сиёсатга асослангани шубҳасиз. Боз устига, Туркманистон раҳбарияти ТТМҲК доирасидаги маданий ва тил ҳамкорлиги чорчўпидан четга чиқиши мумкин бўлган жамоавий ҳамкорлик кўринишларига рози бўлмаслиги кундай равшан.\nТаассуф билан таъкидлаш жоизки, ТТМҲК минтақанинг мавжуд тарқоқлигини кўрсатиб бермоқда, холос. У туркий халқларнинг ҳам маданий, ҳам тарихий умумийлиги доирасидаги ҳамкорликнинг на моҳияти ва на шаклига бирор ўзгариш кирита олгани йўқ. Айни чоқда Марказий Осиё биринчи навбатда ҳам туркий, ҳам форсий этносларнинг ўзаро қоришиб кетгани ва тарихий ҳамкорлигидан иборатдир. Назаримда, туркий маданият ва бирлик ғояси ва тасаввурида тадрижий ўзгаришлар юз бермагунча, минтақа айни масалада бундан кейин ҳам тарқоқлигига қолаверади.\nТуркий дунё мамлакатларида ҳамкорликнинг қайси йўналишлари “марказий” бўлиши мумкин? Туркий дунё мамлакатлари учун диний идентитет – кимлик интегрция пойдевори бўлиб хизмат қилиши мумкинми?\nМодомики, айни пайтда Туркия “туркий дунё” номи билан ҳамкорлик ташаббускори бўлаётган экан, бу биринчи навбатда иқтисодиёт, савдо-сотиқ ва энергия ресурслари соҳаларига тегишли бўлади. Шу маънода минтақада Туркия учун ҳам, Марказий Осиё мамлакатлари учун ҳам президент Ш. Мирзиёевнинг ислоҳотлари ва Ўзбекистоннинг минтақавий ҳамкорликка тайёр экани билан боғлиқ жиддий ижобий ўзгаришлар рўй берди.\nБу Туркиянинг ташқи сиёсати ҳамда дунё энергетика ресурсларини Евроосиёдан Туркияга ва Европага етказиб бериш бўйича “энергетика ҳаблари”дан бири бўлмиш “энергетика терминали ва коридори” (Enerji Terminali ve Koridoru) мақсадларига мос келади. Моҳиятан, бу ташқи сиёсатда мамлакатлар ўртасидаги ўзаро боғлиқликни кучайтиришга йўналтирилган ва энергетика оқимлари барқарорлигини таъминлашни мақсад қилиб олган ташқи сиёсат стратегиясидир. Жуғрофий нуқтаи назардан, Туркиянинг халқаро майдондаги ўрни энергия ресурсларини сотиб олувчи мамлакатлар учун энергия манбаларини ранг-баранглаштиришнинг муҳим маркази сифатидаги “шарқ – ғарб” ва “шимол – жануб” линияси бўйича аниқланади. 2006 йилги “Боку – Тбилиси – Жайҳан” нефть қувури лойиҳаси, “Боку – Тбилиси – Арзрум” (Транскаспий нефть қувури) ва Туркиядаги Жайҳан энергетика терминалининг бошқа лойиҳаси амалга оширилгани ёрқин намуна бўлиб хизмат қилади.\nТоғли Қорабоғ можаросидан сўнг Туркия билан тўғридан-тўғри транспорт алоқасини йўлга қўйиш янги транспорт ва энергетика йўллари учун кенг истиқбол очади.\nЭнди, Тоғли Қорабоғ можароси тугагандан сўнг Туркия билан Нахичеван орқали тўғридан-тўғри транспорт қатновини йўлга қўйиш Марказий Осиё, Жанубий Кавказ ва Туркияни боғловчи янги транспорт ва энергетика йўлларини ташкил этиш учун кенг истиқбол очади ҳамда туркий дунёнинг бутун жуғрофий маконини шакллантиради. Тахминимча, бу 2021 йил апрелида ТТМҲК доирасидаги ҳамкорликнинг келгуси шаклларини муҳокама қилишга ҳам таъсир кўрсатади.\nДинга келадиган бўлсак, Марказий Осиё мамлакатларининг барчаси секуляр – дунёвий тутумларга эга, минтақанинг айрим мамлакатларида исломга алоҳида муносабат мавжуд ва ижтимоий-сиёсий жараёнларга оид хавфсизлик ва барқарорлик масалалари билан боғлиқ. Бинобарин, динни туркий дунё мамлакатлари ўртасидаги ҳамкорликнинг асосий омилларидан бири сифатида атай олға суриш эҳтимоли кам. Шунга қарамай, ислом дини Марказий Осиё барча мамлакатларининг умумий маданий-тарихий мероси сифатида тан олинган. Самарқанд, Бухоро, Тошкент, Хива ва бошқа шаҳарлар ислом фани, маданияти ва тамаддунининг дунёдаги марказлари ўлароқ эътироф этилган.\nЖорий йил октябрида Туркия миллий мудофаа вазири Ҳулуси Акарнинг Тошкент ва Нур-Султонга сафари муносабати билан тез орада ТТМҲК шафелигида ҳарбий ҳамкорлик бошланиши ҳақида гапириш мумкинми?\nЯқин келажакда ТТМҲК доирасида ҳарбий-сиёсий ҳамкорлик масалалари муҳокама қилинишига ишонмайман. Туркия ҳарбий-сиёсий ҳамкорликнинг муайян минтақавий кўринишларини ташкил этиш йўлидан бормайди, чунки бу Россия билан муносабатларини чигаллаштириб юбориши мумкинлигини яхши тушунади. Анқара ўзи учун устувор аҳамиятга эга бўлган Сурияда ва Жанубий Кавказ минтақасида Россия билан ҳамкорлик ва бирга ҳаракатлашув шаклларини сақлаб қолиши муҳим аҳамиятга эга. Марказий Осиё ҳеч қачон Туркиянинг ҳарбий масъулияти ҳудудига кирмаган ва яқин келгусида кирмайди ҳам. Туркия шусиз ҳам НАТОга аъзо мамлакат сифатида Марказий Осиёда ушбу ташкилотнинг минтақа мамлакатлари билан [ҳамкорлик] дастурларида иштирок этмоқда.\nМарказий Осиё ҳеч қачон Туркиянинг ҳарбий масъулияти ҳудудига кирмаган ва яқин келгусида кирмайди ҳам.\nБошқа масала Марказий Осиё мамлакатлари билан ҳарбий-техник ҳамкорлик истиқболларига боғлиқ. Бу ўринда Туркия Марказий Осиёда, масалан, Россиянинг иштироки заиф ёки умуман йўқ бўлган соҳалардаги қурол-яроғ бозорига чиқишга интилмоқда. Мен учувчисиз ва зарба берувчи учувчисиз аппаратлар – дронларни назарда тутяпман. Тоғли Қорабоғ можароси замонавий ҳарбий технологиялардан фойдаланиш қанчалик муҳим ва самарали эканини исбот қилди. Тахминимча, Марказий Осиё мамлакатлари, хусусан, Қозоғистон билан Ўзбекистон уларга қизиқиш билдириши мумкин.\nТуркий дунё интеграцияси тўғрисида қабул қилинган концепцияни ҳаётга татбиқ қилиш мумкинми ёки у “яхши ният баённомаси”лигича қолиб кетадими?\nУмуман олганда, шуни айтишим мумкинки, туркий дунёни ривожлантириш ғоялари Марказий Осиё мамлакатларининг ривожланиш истиқболи муҳим ўрин эгаллаб тургани шубҳасиз, бироқ минтақа мамлакатлари бирлик омили сифатида фақат этник мансубликни асос солиб олиш билан чекланмай, ушбу минтақада яшаб келаётган ҳалқларнинг тарихий ва маданий бирлигига асосий эътибор қаратадиган, Марказий Осиё халқлари тараққиётининг тарихий ўзига хослигини акс эттирадиган умумий туркий маданий-тарихий маконни ривожлантириш концепциясини ишлаб чиқмагунча бирор муваффақиятга эришиш қийин.


Устамон абитуриентлар: қалбакилаштирилган паспорт, ноёб телефон...\n03.08.2018 15:00 0 223\nИмтиҳонларнинг биринчи куниданоқ, «уддабурон» абитуриентларнинг айрим хатти-ҳаракатлари ҳуқуқ-тартибот идоралари ходимларининг эътиборини тортди. Бу ҳақда Бош прокуратура томонидан тайёрланган лавҳада кўрсатиб ўтилди.\nМаълум қилинишича, тест синовларининг биринчи кунида текширув ўтказиш мобайнида паспорт сохталаштирган шахслар ҳам аниқланган. 24 ёшли Ж.Ф. бир эмас, 3та олийгоҳга қалбаки ҳужжат топшириб, пул ишлаб олишни ният қилганди.\n«Асл паспорт эгасининг юзига мослаб, дазмолдан фойдаланган ҳолда ўз суратимни жойлаштирдим. Бу ҳужжатлар имтиҳонга қадар тайёрлаб қўйилганди. Назорат кучли бўлишига қарамай, еттита текширувдан ўта олдим. Ҳар томонни ўйлаш зарур эди. Мабодо қўлга тушиб қолсам менга тегишли бўлган буюмлар мусодара бўлиб кетмаслиги учун, ҳаммасини бозорга олиб чиқиб, сотиб юбордим», — дейди қўлга тушган сохта абитуриент.\nУ 15 миллион эвазига фуқаро У.У.ни ўқишга киритиб қўйишга ваъда берганди. Сохта абитуриент С.Ф. ва унинг шерикларига Жиноят кодексининг 228 моддаси 2 қисм «б» банди ва 3 қисми, 211 моддасининг 1 қисми билан жиноий иш қўзғатилган.\nМаълум бўлишича, у аввал ҳам фирибгарлик қилгани учун 2 маротаба судланган экан.\nШунингдек, тест жараёнларида ноёб телефон ва замонавий қулоқчинлардан фойдаланмоқчи бўлган абитуриентлар ҳам кузатув камералари орқали аниқланган.\nЭслатиб ўтамиз, тест синовларининг биринчи кунида 255 нафар, иккинчи кунида эса 486 нафар абитуриент ўзларининг қинғир ишлари оқибатида имтиҳонлардан четлатилди.\nтест-синовлари сохта абитуриент қалбакилаштирилган паспорт ноёб телефон


«Арсенал» расмий сайтида клуб президенти Чипс Кесвикнинг жамоа бош мураббийи Арсен Венгернинг келажаги борасидаги баёноти пайдо бўлди. Франциялик мутахассиснинг жамоа билан амалдаги шартномаси муддати шу йилнинг ёзига қадар тузилган ва ҳалигача узайтирилмаган.\n«Биз Венгер билан боғлиқ норозиликлар ҳақида хабардормиз ва турли мунозаралар бўлиб ўтаётганини тушунамиз. Биз мухлислар вазият бўйича турли фикрларини билдиришга ҳақли деб биламиз, аммо биз ҳамиша бу буюк клубни истиқболдаги манфаатларни назарда тутган ҳолда бошқарамиз.\nАрсенда мавсум охирига қадар амалда бўладиган шартнома мавжуд. Қарорлар ҳамфикрликда қабул қилинади. Қолган гаплар кейинроқ, вақти келганида маълум қилинади», деган Кесвик.


Тошкентлик қиз сеп сандиғида прописка борми?\nOzodJavobнинг бу сонида Тошкент шаҳрида доимий пропискага эга бўлмаган ҳолда яшаш, ишлаш, тадбиркорлик билан шуғулланиш тартиб-қоидаларига тўхталамиз.\nТошкентда пропискасиз яшаш мумкинми?\nБу савол билан OzodJavobга хоразмлик Нигина Skype орқали мурожаат қилди.\nБу саволга жавоб берган Тошкент шаҳри Бектемир тумани ИИБ паспорт бўлимининг ходимига кўра, Тошкентда уч кун мобайнида пропискасиз яшаш мумкин.\nТошкентда уч кун мобайнида пропискасиз яшаш мумкин.\n“Қонунга кўра, мамлакат ҳудудида доимий яшаш жойидан бошқа жойга борганда, 3 кундан олти ойгача даврда вақтинча рўйхатдан ўтиш шарт. Шу жумладан, Тошкент шаҳрига вилоятдан келганлар 3 кун ичида ҳеч қандай муаммосиз яшашлари мумкин. 3 кундан ошса вақтинча рўйхатдан ўтиш керак”, деди ўзини таништирмаган милиция ходими.\nТошкентда пропискасиз ишлаш мумкинми?\nБу савол Қорақалпоғистоннинг Тўрткўл шаҳридан e-mail ёзган Шомуродни қизиқтирмоқда.\nТошкент шаҳар Меҳнат, бандлик ва аҳолини ижтимоий муҳофаза қилиш бошқармасидан олинган маълумотга кўра, вилоятлардан келган ва пропискага эга бўлмаган фуқаролар Тошкент шаҳрида чекланган кўринишда ишлаш имконига эга.\n“Тошкент шаҳар ҳокимининг 51-сонли қарори бор. Шунга кўра, бозорлардаги бюролар, яъни бир марталик иш билан таъминлаш марказларида рўйхатда туриб, Ички ишлардан гувоҳномани олиб, меҳнат биржасидан гувоҳномани олиб ишлаш мумкин. Бунда прописка сўралмайди. Улар бир марталик ишлаш мумкин бўлган жойларда, масалан, қурилиш ташкилотларида ишлашлари мумкин”, деди исмини ошкор қилмаётганимиз бошқарма ходими микрофонсиз суҳбатда.\nТошкентдаги манбаларимизга кўра, пойтахтда пропискаси бўлмаган фуқароларнинг шахсий машиналарида киракашлик қилиши, бозорларда сотувчи ва аравакашлик қилиш ҳолатлари кўплаб кузатилади.\nЎзбекистоннинг амалдаги қонунлари, жумладан, “Меҳнат кодекси”га кўра, Тошкент шаҳрида вақтинчалик прописка қилинган фуқаро давлат ташкилотларида ҳам ишлаш ҳуқуқига эга бўлади.\nТошкент шаҳрида вақтинчалик прописка қилинган фуқаро давлат ташкилотларида ҳам ишлаш ҳуқуқига эга бўлади.\n“Олти ойга вақтинчалик прописка қилинган фуқаро бирор ташкилотда олти ойлик шартнома билан ишлаши мумкин. Бу вақтинчалик шартнома бўлади. Фуқаро пропискасининг муддатини чўздиргач, меҳнат шартномасини ҳам чўздириш мумкин. Лекин вақтинчалик пропискаси бўлмаган фуқаро Тошкентдаги давлат ташкилотларида ишлаши мумкин эмас”, деди бошқармаси ходими.\nСуҳбатдош вақтинчалик прописка билан нуфузли ташкилотлар, жумладан, банк, молия ёки ҳуқуқ тартибот идораларига ишга жойлашиш имконсиз эканлигини ҳам яширмади.\n“Энди вақтинчалик прописка билан ишлашни Меҳнат кодекси “запрет” қилмаса ҳам банк, молия доимий пропискаси борларни ишга олишни маъқул кўради. Энди бу ерда ташкилотнинг раҳбарига боғлиқ ишга олиш ёки олмаслик”, деди Тошкент шаҳар Меҳнат, бандлик ва аҳолини ижтимоий муҳофаза қилиш бошқармасининг исмини ошкор қилмаётганимиз ходими.\nТошкентда пропискасиз тадбиркорлик қилиш мумкинми?\nTwitter орқали савол йўллаган @Abu_Abdulloh13 7h Тошкентда тадбиркорлик қилиш масаласи билан қизиқди.\n“Тошкентда фирма очиш учун доимий прописка бўлиши шартми” дея савол йўллади @Abu_Abdulloh13 7h .\nТошкент шаҳар Юнусобод туман Солиқ инспекциясининг ўзини таништирмаган ходимига кўра, пойтахтда бирор фирма очиш яъни юридик шахс мақомига эга бўлиш учун доимий прописка талаб қилинади.\nПойтахтда бирор фирма очиш яъни юридик шахс мақомига эга бўлиш учун доимий прописка талаб қилинади.\nТошкентда пропискасиз “права” олиш мумкинми?\nНаманганлик Шерзод исмли талаба йигит Facebook орқали савол йўллаб, ҳайдовчилик гувоҳномаси билан боғлиқ мавзуни тилга олди.\n“Мен ҳозир Тошкентда ўқийман. Дарсдан кейин “права”га ўқимоқчи эдим. Лекин вилоятдан келганлар Тошкентда “права”га ўқиши мумкинми? Кейин ўзи бизга бу ерда “права” беришадими? Илтимос шу саволларни ўрганиб берсангиз”, дея сўради Шерзод.\nТошкентдаги “Ватанпарвар” ҳайдовчилик мактабларидан бирининг ўзини таништирмаган бўлим мудирига кўра, вилоятдан келганлар пойтахтдаги ҳайдовчилик курсларида ўқиши мумкин.\n- Тошкентда вақтинчалик прописка билан “права”га ўқиш мумкин. Агар вақтинчалик прописка бўлмаса ҳам биз қабул қилаверамиз. Лекин ГАИ текширганда ўтказмайдида. Печатли “временний" прописка керак. Аммо битта жойи бор: бизда ўқиши мумкин. Лекин Тошкентда имтиҳон топшира олмайди. Имтиҳонни қаерда доимий рўйхатдан ўтган бўлса, ўша ерда топшириб, “права”ни ҳам ўша ерда олади, деди суҳбатдош.\nТошкентлик қизга уйлансам, пропискага эга бўламанми?\nТошкентда ўқиётган самарқандлик Нодир исмли талаба OzodJavobга қуйидагича савол йўллади:\n“Мен ҳозир 4-курсда ўқияпман. Курсдошим-тошкентлик қиз билан яхши кўришамиз. Турмуш қурмоқчимиз. Лекин мен бир нарсани билмоқчи эдим. Агар унга уйлансам менга Тошкент пропискасини беришадими?” дея сўради Нодир.\nТошкент шаҳри Чилонзор тумани ИИБ паспорт бўлимининг ходими бу саволга “Ҳа” деб жавоб берди.\n“Қонунларимизга кўра, расмий никоҳдан ўтгач, эр-хотин бир-бирининг уй-жойига доимий прописка қилиниш ҳуқуқига эга. Паспорт тизими тўғрисидаги Низомда ҳам, хотин фақат эрнинг уйига прописка қилинсин деган жойи йўқ. Эр-хотин ўзаро келишиб, кимнинг уйига прописка қилишни ҳал қилади ва қонун бунга монелик қилмайди”, деди паспорт столнинг навбатчи ходими.\n“Тошкент шаҳри ва Тошкент вилоятида диоимий прописка қилиниши лозим бўлган шахслар тўғрисида"ги қонунга кўра,эр-хотин расмий никоҳдан ўтгач камида бир йил биргаликда яшашганидан сўнг доимий прописка олиш ҳуқуқига эга бўлади.\nЭр-хотин расмий никоҳдан ўтгач камида бир йил биргаликда яшашганидан сўнг доимий прописка олиш ҳуқуқига эга бўлади.


Фольклор туристлик имканиятымызды асыра алама? » Zaman.uz\nҲəзирги карантин себепли көпшилик үйде өзлериниң тараўлық жумысларын имканият дəрежесинде аралықтан турып атқарып келмекте. Биз журналистлер де газета оқыўшыларын елимизде ҳəм дүнья көлеминде жүз берип атырған ўақыя-жаңалықлардан имканият дәрежесинде хабардар етип келмектемиз. Усы пурсаттан пайдаланып, бир қанша ўақытлардан берли ойымда болған пикирди қағазға бетине түсирип кең жəмийетшилик итибарына усыныўды мақул таптым.\nХабарыңыз бар, соңғы жылларда мəмлекетимизде туризм тараўын жəне де раўажландырыўға айрықша итибар қаратылып, бул бағдарда бир қанша унамлы жумыслар алып барылмақта. Бул өз нəўбетинде, халқымыздың бурын дүньяға онша мəлим болмаған тəреплерин танытыў имканиятын бермекте. Сол есапта, биз ушын қуўанышлы хабарлардан бири Нөкис қаласында жайласқан И.В.Савицкий атындағы Қарақалпақ мəмлекетлик көркем-өнер музейи дүньяда туристлер келип көриўи тийис болған объектлер қатарынан орын алғаны болды. Буннан тысқары, бүгинги күнниң ҳақыйқый экологиялық машқаласы болса да Арал теңизиниң қурыған ултаны ҳəм ондағы теңизди еслетиўши естеликлер туристлер дыққат-итибарын тартып келмекте. Соның менен бирге, Республика аймағындағы тарийхый қала ҳəм естеликлер, Үстирт тегислиги ҳәм Бадай қорықханасы туристлер келип көретуғын орынлардан есапланады.\nДемек, И.В.Савицкийдиң бир пайытлары бизиң халқымыз тарийхы, мəденияты, үрп-əдетлерине айрықша қызығып, Орайда яки Аўқамның басқа аймағында емес, ал, әйне бизиң қарақалпақ журтына келип музей шөлкемлестириўи усы аймақта жасаўшы бəршениң əўмети деп айтсақ, қəтелескен болмаймыз. Сонлықтан, көплеген шет елли туристлер бул музейге келип, сол себеп халқымыз турмысы ҳаққында кең түсиникке ийе болмақта.\nАл, Арал теңизине келетуғын болсақ, узақ аралық жəне жол азабына көнип барған турист ески кинохроникалардағы толқынлаған теңиздиң усындай ҳалатқа түсиўин көрип, қандай ойларға берилетуғыны тек ғана оның өзине мəлим. Әлбетте, бул машқаланың ақыбетлерин жумсартыў жолында Ҳүрметли Президентимиз басламасы менен əмелге асырылып атырған кең көлемли жумыслар, сондай-ақ, жергиликли халықтың экологиялық жағдайға болған төзимлилигине тəн бергени менен, жеме-жемеге келгенде Мойнақтағы ески теңиз жағалаўында турып бир мәртебе болса да аяныштан бас шайқаўы турған гәп.\nӘлбетте, қала ҳəм районларымызда салынып атырған имаратлар яки архитектуралық келбетиндеги өзгерислер, жаңа технологиялар биз ушын үлкен өзгерис, қуўанышлы жағдай болғаны менен бул туристлер ушын жаңалық емес. Себеби, бул тараўлар бойынша олар бизден бир қанша илгерилеп кеткенлигин тəн алмай илаж жоқ.\nСолай екен, журтымызды кимдур И.В.Савицкий музейиндеги «Рус авангарды» жөнелисиндеги картиналар көп жыйналған орын екенлиги, ал, екинши биреўдиң тек апатшылық аймақ сыпатында ғана билип кетпеўи тийис. (Бундай деўимизге себеп- туристлердиң басым көпшилиги усы еки мəселе бойынша аймағымызға келеди.)\nУсы орында бəршеде, хош, сонда бизде қандай имканиятларымыз бар деген орынлы сораў пайда болары сөзсиз.\nОған жуўап ретинде аймағымызға келген ҳəр қандай туристлерге жоқарыда атап өтилген еки мəселе менен бирге, жергиликли халықтың өзине тəн бай мəденият ҳəм үрп-əдетлерге ийе екенлигин көрсете билиў тийис деп ойлайман.\nБул бағдарда, Шымбай районы Төпе аўылындағы шөлкемлестирилген халқымыздың миллий өнерментшилик үлгилерин мысал етип көрсетиўге болады. Себеби, ол жерге барған шет елли саяхатшылар алған позитив тəсирлерин олардың интернет тармақларына жайластырған постларынан да билиўге болады.\nБуннан тысқары, қарақалпақ халқы 100 томлық фольклорлық шығармасына ийе болып, бул мақтаныш етиўге арзырлық тарийх, мəденият ҳəм əдебиятқа ийе халық екенлигимизден дəрек береди. Оның бурын жəрияланбаған вариантларын баспадан шығарыўда Өзбекстан Илимлер Академиясы Қарақалпақстан бөлиминиң мийнетлери үлкен болды. Бул томлар баспадан шығарылғанынан соң көп узамай Ғəрезсиз Мəмлекетлер Дослық Аўқамы (СНГ) көлеминде өткерилген китаплар ярмаркасында 1-орынға миясар деп табылыўы оның қунлылығына берилген сыйдың дəслепкиси болды десек, алжаспаған боламыз. Сонлықтан да, халқымыз усы мəдений байлығын еле де кеңирек танытыў мақсетинде Нөкис қаласы Дослық каналы бойында (таңланған орын бойынша мақала даўамында жəне тоқтап өтемиз) фольклорлық китап ҳəм ондағы қаҳарманлар негизинде бир неше ескерткишлер орнатыўды усыныс еткен болар едим.\nАл, төменде болса илимпаз қəнигелердиң миллий фольклорымыздың əҳмийети ҳəм билдирилген усыныс бойынша пикирлери менен таныстырыўды мақул көрдим. Усы негизде сизлерде де базы бир пикирлер пайда болса, əжеп емес.\nҚәнигелер пикири қандай?\nМақсет ҚАРЛЫБАЕВ - Өзбекстан Илимлер Академиясы Қарақалпақстан бөлими Қарақалпақ гуманитар илимлер илим-изертлеў институты директорының орынбасары, тарийх илимлериниң кандидаты.\n-Ҳәр бир халық өзлериниң миллий мәденияты ҳәм үрп-әдетлерин мәңгилестириў мақсетинде фольклорлық яки тарихый ўақыяларға естелик орнатыў дүнья әмелиятында бар. Мәселен, Германияда Бремен сазенделери, Испанияда Дон-кихот, Англияда Шерлок Холмс, Финляндияда суўпери, Россияда Золушка ҳәм басқа да мәмлекетлерде усыған уқсас бир қанша әдебият, ҳәттеки, көпшилик итибарына түскен фильм қаҳарманларына да естеликлер орнатылған. Бул әдебий образларды визуалластырыў деп аталады.\nСондай-ақ, белгили бир аймақтың мәдений жетискенлик ушын қосқан үлесин көрсетиў мақсетинде китапларға қойылған естеликлер де ушырасады. Атап айтқанда, Германия мəмлекетиниң Берлин қаласында 20 метр бийикликте немец халқының жазыўшы, философ ҳəм илимпазларының жəми 17 китабын жəмлеген естелик орнатылған. Бул арқалы XV əсирде китап баспасын ойлап тапқан Иоганн Гутенберг усы жерден шыққанлығын, сондай-ақ, немец халқының илим ушын қосқан үлесин улығлаў мақсет етилген.\nҚытайдың Пекин қаласындағы Цинхуа университети алдында да китапқа естелик орнатылған болып, китап муқабасындағы қытай иероглифлери арасынан адам жүзиниң шығып киятырғаны сəўлеленген. Бул композицияның мəниси- егер инсан ана қарнында қəлиплесетуғын болса, инсанның өзлиги китап арқалы қəлиплеседи, дегенди билдиреди.\nАл, Россияның Ростов ўəлаяты Белокалтивинский районында «Игорь полки ҳаққында жыр» деген китапқа естелик орнатылған болып, китап әтирапындағы қорғанша 12-əсирдеги əскерлердиң арнаўлы бас кийимин (шлемин) еслететуғын формада бронзадан ислетилген. Оның төменги бөлегинде «Игорь полки ҳаққында жыр-халықларды бирлестириўши мəдений естелик» деген сөзлер жазылған.\nДемек, буннан көрип турғанымыздай түрли халықлар өзлерине тән болған тарийхый ҳәм әдебий образлар үлгилерин жаратыўға ҳәрекет етеди. Солай екен, биз де көп миллетли халқымыз ушын мақтаныш бола алатуғын 100 томлық фольклорымызды да усындай етип көрсете алсақ, жүдә орынлы ис болар еди.\n(Пекин, Цинхуа университети алдында китап естелиги)\n(Германия, 17 китап жəмлеген естелик)\nЖалғас ХОШНИЯЗОВ- Өзбекстан Илимлер Академиясы Қарақалпақстан бөлими Қарақалпақ гуманитар илимлер илим-изертлеў институты аға илимий хызметкери, филология илимлериниң докторы.\n-Бизге мəлим болғанындай, ерте дəўирлерде адамлар өзлериниң турмыслық жағдайы, əтираптағы ўақыялар негизинде қосық, ертек, нақыл-мақал, дəстан ҳəм түрли айтымлар формасындағы халық аўызеки дөретпелерин жаратқан. Соңын ала, халық аўызеки дөретпелери илимде фольклор деп аталып, инглис тилинде «folk-халық, lore-билим, даналық» деген мəнисти билдиреди. Бул атама дəслеп инглис алымы Уильям Томс тəрепинен қолланылып, Өзбекстанда 1930-жылдың орталарынан баслап пайдаланыла баслаған.\nӘлбетте, ҳəр бир халықтың фольклоры сол халықтың тарийхы, салт-дəстүри ҳəм мəденияты ҳаққында мағлыўмат бериўши ески дереклерден бири есапланады. Қарақалпақ фольклоры жүдə бай болып, пикиримиздиң дәлили ретинде айтар болсақ, 100 томлық фольклор дүнья жүзиндеги санаўлы халықларда ушырасады. Фольклорымыздың тийкарғы дереклери бизиң эрамыздан алдыңғы 100 мың жыллық ўақыяларды өз ишине қамтып, дəстан ҳəм жырларымызда сак-массагет дəўирлериндеги Тумарис, Шырақ сыяқлы қаҳарманлардың айрым характерлери өз сəўлелениўин тапқан. Гуннлар дəўиринде түрк этникалық топарларының қəлиплесип барыўы, оның көсеми Атилланың Едил дəрьясының атамасы менен байланыслы болыўы мүмкин деген болжаўлар да бар.\nБуннан тысқары, түркий халықларға ортақ болған «Алпамыс», XI-XIII-әсирдеги қ ыпшақ қәўимлери ҳаққында сөз етиўши «Қоблан», Әмир Темур ҳәм Алтын Орда дәўирине байланыслы «Едиге», сак-массагет қәўимлери тарийхына байланыслы деп болжанатуғын, қарақалпақ халқына тән болған «Қырық қыз» ҳәм басқа да дәстанлардың фольклорымыз қурамынан орын алғаны әдебиятымыз тамырларының қаншелли терең екенлигин аңлатады.\nУзаққа шолыў жасамай, жақын Қырғызстанда Манас, Қазақстанда Бөгембай батыр, Райымбек батыр, өзимдиң Ташкент, Самарқанд, Қаршы қалаларында Әмир Темур, Хорезмде Жалаладдин Мангуберди, Бухарада Хожа Нәсреддинге естелик орнатылғанын көриўимизге болады. Ѳз нәўбетинде, бул ескерткишлер халықтың тарийхый тулғаларын әўлатдан-әўладқа жанлы сәўлелендириўге хызмет етип келмекте.\nСонлықтан, бизде де фольклор ҳәм оның әҳмийетин көрсетип бериўши естелик орнатыў ислерин қолға алыў мақул ис болады деп ойлайман.\nҚалай әмелге асырыў мүмкин?\nЖоқарыда қәнигелер айтып өткениндей, дүнья мəмлекетлеринде биз ортаға таслап атырған пикирдиң түрли вариантлары бар екенлигин кѳриўимиз мүмкин. Сонлықтан, бул улыўма жаңа идея деген ойдан жырақ екенимизди айтып ѳтпекшимен.\nДурыс, бизде де Шымбай қаласында Ѳмирбек лаққы, Нөкис районында Едиге батырға естеликлер орнатылған. Лекин, олардың бир-биринен узақта жайласқаны себепли улыўмалық тәсир дәрежеси жетерли болмай атырғанлығын айтып өтиў керек. Сонлықтан, естеликти орнатыў ушын қаламыздың ҳәзирде ең мақул жер Дослық каналы бойы болып, усы канал бойында естеликлердиң қатар жайластырылыўы айрықша орын ажыратыўды талап етпейди. Оннан қалаберсе, канал бойының және де тартымлы орынға айланыўы усы жерде жайласқан кеўил ашар ҳәм басқа саўда орынлары ушында пайдалы болар еди.\nБуннан тысқары, қаламыз пуқаралары ҳәм келген мийманлардың да жаз айларында әсиресе, кешқурын усы канал бойында сейил етиўге шығатуғынлығын есапқа алар болсақ, ҳәзирги дәўирде кең үрдис алған сельфи әдети арқалы естелик ҳаққында мағлыўматтың дүнья бойынша тез тарқалыўына ерисиледи. Сондай-ақ, сельфи фотоларына түскеннен соң жас балаларға «бул ким?» яки «ол ҳаққында билесең бе?» сыяқлы сораўлар арқалы олардың мағлыўматты ядта сақлаўын күшейтиў, саўатлылығын асырыў мүмкин болса, сельфиди турақлы үрдис еткен жасларымызда фольклорымыз ҳаққында өз-өзинен түсиник, миллий мақтаныш сезимлерин пайда етери сөзсиз. Мысалы, ҳаял-қызлардың жаўынгерлиги ҳаққында сөз етиўши «Қырық қыз» дәстанының басқа халықларда ушыраспайтуғынлығының өзи-ақ фольклорымыздың өзгешелигин көрсетеди. (Бәлким, бул қаланың тымсалларынан бирине айланар, себеби әйне усындай естелик ҳәзирде республиканың басқа қалаларында жоқ. Ал, усыған уқсас болған Ташкент, Қаршы қалаларындағы Әмир Темур, Әндижан қаласындағы Бабурдың естеликлери әллеқашан қала тымсаллары қатарынан орын алған).\nАл, естелик көринислери мәселесине келер болсақ, (басқаларда буннан да оригинал пикирлер шығыўы мүмкин) мениңше, дәслеп 3 метрлер шамасында 100 томлық китаптың символы, изин ала ири-ири дәстан қаҳарманларының естелиги, дәстан жырлап отырған жыраў, бақсы естелигин орнатыў арқалы пүтин бир композиция пайда етиў мүмкин. Төменине болса, ол ҳаққында қысқаша мағлыўмат, тарийхый ҳәм басқа да фактлер жайластырылса мақсетке муўапық болар еди. Атап айтқанда, «Қырық қыз» дəстанының ѳзгешелиги, «Едиге» дәстанын толық кәмине келтирип жырлағанда жаўын жаўыўы, ҳ.т.б. усыған уқсас қызықлы мағлыўматлар кимди болса да ѳзине тартары сѳзсиз.\nЖуўмақ сөз орнында айтар болсақ, бул естеликлерди орнатыў арқалы биз ең биринши нәўбетте халқымыздың миллий мəдений ҳәм тарийхый байлығын мәңгилестирген боламыз. Сондай-ақ, қаламыздың көркине көрк қосыўшы және бир дем алыў орнына ийе боламыз. Екиншиден болса, Нөкис қаласына келген туристлер ушын музейден кейин тамашалаўға ылайық болған орын жаратып, аймақтың тартымлылығын асырыў менен бирге оларды мәдениятымыз, тарийхымыз бенен және де тереңирек таныстырыў имканияты пайда болады.\nУсы орында қаламыздың тартымлылығын арттырыў бойынша тағы бир усыныс ретинде Ташкент мийманханасы имараты жоқарысындағы жазғы бастырмада айналы (темир конструкциялы айна) кишкене кафе салыўды (спиртли ишимлик сатылмайтуғын) усыныс еткен болар едим. Себеби, ол ҳәзирде канал бойындағы бирден-бир бийик имарат болып, канал бойының жақтыландырыўы арқалы жоқарыда айтып киятырған естеликлеримиздиң тәсиршеңлигин және де асырған болар еди. Ал, егер бул архитектуралық талапларға туўра келмесе, келешекте усы канал бойында бийик имаратлар салынатуғын болса, усы пикир есапқа алынса бәршемиз ушын пайызлы орын жаратқан боламыз.\nӘлбетте, бул мақала арқалы мен өзимниң жеке пикирди билдирдим, ал қалған пикирлерди оқыўшылар талқылаўына қалдырамыз.\nМақаланы "Ғәрезсизлик ҳәм Нызам" газетасының май айындағы санында да оқыўыңыз мүмкин.\nДослық каналы бойындағы фотосүўретлер авторы Махсет Ҳабибуллаевскачать dle 11.3


Алимент пули тўлашдан қочиб юрган отага қидирув эълон қилинди ва 53 миллион сўм зарар ундирилди - zarnews.uz\nАлимент пули тўлашдан қочиб юрган отага қидирув эълон қилинди ва 53 миллион сўм зарар ундирилди\nФуқаролик ишлари бўйича Каттақўрғон туманлараро судининг суд ҳужжатига асосан қарздор Ш.Н.дан ундирувчи Ф.С.нинг фойдасига икки нафар фарзандининг моддий таъминоти учун алимент ундириш белгиланган. Бу ҳақда Zarnews.uz сайтига Мажбурий ижро бюроси Пахтачи туман бўлими хабар бермоқда.\nМажбурий ижро бюроси Пахтачи туман бўлими томонидан ижро иши юритиш қўзғатилиб, қарздорга нисбатан қидирув эълон қилинган.\nОлиб борилган тезкор-қидирув тадбирлари натижасида қарздор Ш.Н. Навоий вилоятининг Учқудуқ шаҳридан ушланиб, унга нисбатан тўпланган ҳужжатлар Пахтачи туман маъмурий судига топширилди.\nСуднинг қарорига асосан қарздор Ш.Н. Ўзбекистон Республикаси Маъмурий жавобгарлик тўғрисидаги Кодекснинг 474-моддасида назарда тутилган ҳуқуқбузарликни содир қилганликда айбли деб топилиб, унга нисбатан 15 сутка маъмурий қамоқ жазоси тайинланган.\nФуқаролик ишлари бўйича Каттақўрғон туманлараро судининг қарори билан қарздор Ш.Н.дан ундирувчи Ф.С.нинг фойдасига алимент пулини тўламасдан келганлиги натижасида 53 миллион сўм миқдорда етказилган зарар ундириш белгиланган.\nОлиб борилган ижро ҳаракатлари давомида қарздор Ш.Н.дан ундирувчи Ф.С.га 53 миллион сўм етказилган зарар пуллари ундириб берилди.


Докторантура малакавий имтихони - ЭЪЛОНИ!\n2018 йил 22 февралда соат 1000да Навоий к. 32 уй 1-блок Кичик мажлислар залида Шарипов Козимжон Комилжоновичдан 02.00.08 - “Нефть ва газ кимёси ва технологияси” ихтисослиги бўйича;\n2018 йил 27 феврал да соат 1400да Навоий к. 32 уй 1-блок 313-хонада Хасанова Дилорамхон Тўйчиевнадан 02.00.09 - “Товарлар кимёси” ихтисослиги бўйича;\n2018 йил 20 февралда соат 1030да Навоий к. 32 уй 1-блок 313-хонада Вапаев Муроджон Дусумматович ва Сейдабдуллаев Яхё Отахоновичлардан 02.00.14 - “Органик моддалар ва улар асосидаги материаллар технологияси” ихтисослиги бўйича;\n2018 йил 21 феврал да соат 1430да Навоий к. 32 уй 1-блок 313-хонада Пирматов Рашид Хусановичдан 02.00.15 - “Силикат ва қийин эрийдиган нометалл материаллар технологияси” ихтисослиги бўйича;\n2018 йил 21 февралда соат 1100да Навоий к. 32 уй 1-блок Кичик мажлислар залида Жумаев Ботир Мелибаевичдан 02.00.16 - “Кимё технологияси ва озиқ-овқат ишлаб чиқариш жараёнлари ва аппаратлари” ихтисослиги бўйича;\n2018 йил 22 февралда соат 1400да Навоий к. 32 уй 1-блок 313-хонада Бобоев Акмалжон Хотамович, Наркабулова Наргиза Чоршаммиевна, Йўлчиев Аслбек Бахтиёрбекович ва Равшанов Дилшод Абдуллаевичлардан 02.00.17 - “Қишлоқ хўжалик ва озиқ-овқат маҳсулотларига ишлов бериш, сақлаш ҳамда қайта ишлаш технологиялари ва биотехнологиялари” ихтисослиги бўйича;\n2018 йил 22 февралда соат 1430да Навоий к. 32 уй 1-блок 313-хонада Дадаев Гани Тошходжаевич ва Султанова Шахноза Абдувахитовналардан “Гўшт-сут, балиқ ва консерваланган маҳсулотлар ишлаб чиқаришда инновацион технологиялар ва ускуналар” фанидан;\n2018 йил 20 февралда соат 1430да Навоий к. 32 уй 1-блок 313-хонада Дадаев Гани Тошходжаевич ва Султанова Шахноза Абдувахитовналардан “Умумий кимёвий технология” фанидан;\n2018 йил 16 февралда соат 1430да Навоий к. 32 уй 1-блок 313-хонада Абдикамалова Азиза Бахтияровна ва Эшметов Расулбек Жумязовичлардан “Умумий кимёвий технология” фанидан;\n2018 йил 27 февралда соат 1430да Навоий к. 32 уй 1-блок 313-хонада Дадаев Гани Тошходжаевич ва Султанова Шахноза Абдувахитовналардан “Умумий кимё” фанидан қўшимча малакавий имтиҳон қабул қилинади.\nЮқори малакали илмий ва илмий-педагог\nкадрлар тайёрлаш бўлими


Суперлиганинг энг яхши футболчиси "Пахтакор"ни тарк этадими?\n4 январь, 2019, 17:49\nТеглар:Пахтакор | Тиаго Безерра\n"Шерлар" 2019 йилги мавсумга тайёргарлик жараёнини давом эттиришмоқда.\nКлуб матбуот хизмати тарқатган хабарга кўра, Янги йил байрамидан кейин "Жар" стадионида машғулотлар бошлаб юборилган. Миллий терма жамоанинг Осиё Кубогидаги иштироки, олимпия терма жамоаси йиғини сабабли 7 нафар футболчи жамоа билан бирга бўлмайди.\nЛегионерлардан шартномаси якунланган Тиаго Безерра билан музокара олиб борилмоқда. Эслатиб ўтамиз, бразилиялик форвард ўтган мавсум Суперлигада тўпурар бўлиш билан бирга, мусобақанинг энг яхши футболчиси деб топилган эди.\nҚолган футболчилар йиғинга қўшилиб улгуришган. Ўтган мавсумни бошқа клубларда ижарада ўтказган футболчилар ҳам "Пахтакор" машғулотларда қатнашишмоқда.\nБизера Навбахор билан келишиб булган..\nТиаго Безерра нега "Пахтакор"ни эмас айнан Қатар клубини танлагани маълум бўлди


27 май, 2020, 23:00\nТеглар:Элдор Шомуродов | Ростов | Барселона | Ливерпуль\nФутбол олами Европада очилаётган трансферлар бозорига тайёргарлик кўрмоқда. Чунки бугунги кунга келиб, ҳар бир қитъадаги жамоаларнинг асосий мақсади “Кўҳна қитъа”нинг кучли бешлигидаги клубларга ўз тарбияланувчиларини жойлашдан иборат. Ўзимиз ҳам қайсидир футболчимиз Англия, Испания, Италия, Германия ёки Франция чемпионатларида тўп суришини орзу қиламиз. Ҳозир бу имкониятга Элдор Шомуродов ва қисман Жасур Яхшибоев эга бўлиб турибди.\nГерманиянинг transfermarkt сайти ходимлари ижтимоий тармоқларида трансфер бозори олдидан ҳар бир қитъадаги энг кучли футболчилар рейтинфгини эълон қилди. Қувонарлиси, Осиёнинг топ-20 талигига ўзбек ҳужумчиси Элдор Шомуродов ҳам киритилган.\nУшбу сайт маълумотларига асосланиб, Элдор Шомуродов тўп сураётган Россия футболини таҳлил қилиб борадиган sportbox.ru сайти мутахассислари ҳам ўз фикр мулоҳазаларини билдирган.\n- Бизнинг чемпионатда Европанинг кучли лигаларида ўйнаб кета оладиган икки легионер - Элдор Шомуродов ва Сардор Азмун бор. Улар Россия чемпионатида ўзини кўрсатиб бўлди ва трансфер нархлари тез кўтарилмоқда. Ҳар иккиси ҳам Осиёнинг энг қиммат футболчилари қаторига киради, - деб ёзади sportbox.ru сайти.\nАйни пайтда transfermarkt сайти Элдор Шомуродовнинг трансфер қийматини 5,2 миллион еврога баҳоламоқда. Бу кўрсаткич билан ўзбек ҳужумчиси Осиё футболчилари ичида 18-ўринда қайд этилган. Бироқ, сурхондарёлик футболчи легионер мақомини олган 2017 йилда унинг трансфери 750 минг евро эди холос. Жорий мавсумдаги муваффақиятли ўйини таъсирида бу сумма мунтазам ошмоқда. Биламизки, Элдор Шомуродов гол ургани сари, трансфер қиймати ҳам кўтарилишда давом этади.\nЭнди эътиборингизга ҳар бир қитъа бўйича энг қиммат футболчиларни ҳавола этамиз.\nҚитъамизнинг энг қиммат футболчиси, шубҳасиз, “Тоттенхэм”да гол ураётган Сон Хён Миндир. Унинг трансфер нархи 64 миллион евро.\nКейинги ўринлардаги футболчиларнинг суммаси у даражада юқори эмас. Иккинчи поғонади қайд этилган “Порту”нинг япониялик легионери Сёя Накадзима 16 миллион еврога баҳоланган. “Зенит” етакчиларидан Сардор Азмуннинг трансфери 14,5 миллион еврони ташкил этмоқда.\nЕвропа бозори анча қиммат. Уни нафақат Европанинг балки дунёнинг энг қиммат футболчиси Килиан Мбаппе бошқариб турибди. Франциялик футболчининг трансфери 180 миллион евро экани қайд этилган.\nКейинги ўринларни инглизлар – Раҳим Стерлинг (128 миллион евро) ва Ҳарри Кейн (120 миллион евро) эгаллаган.\nБразилия ва Аргентина каби футбол фабрикалари жойлашган бу минтақада Неймар пешқадам. Унинг нархи 180 миллиондан 128 миллионга тушган.\nИккинчи ўринда қайд этилган Леонель Месси 112 миллион туради.\nЧидамли, тезкор ва бақувват футболчилар макони Африка чарм тўп усталари орасида “Ливерпуль”ни чемпионлик орзуси сари етаклаётган Муҳаммад Салоҳ ва Садио Маненинг трансферлари энг қиммат ҳисобланади. Уларнинг ҳар бири 120 миллион еврога баҳоланган.\nПьер-Эмерик Обамеянг ва Калиду Кулибалининг ҳар бири 56 миллион евролик футболчилардир.\nБу минтақадан Европага келаётганлар орасида энг машҳури ва энг қиммати “Челси”нинг 21 яшар легионери Кристиан Пулишичдир. Унинг трансфери 54 миллионга баҳоланган.\nКейинги ўринларда “Бавария”нинг 19 ёшли канадалик ҳимоячиси Альфонсо Дэвис (45 миллион евро) ва Англия чемпионатида порлаётган мексикалик ҳужумчи Рауль Хименес (40 миллион евро) қайд этилган.\nОлис Океания минтақасининг асосий футболчилари Янги Зеландияда камол топади. Улар орасида энг қиммати “Бёрнли” шарафини ҳимоя қилаётган Крис Вуднинг трансфер суммаси 14,5 миллион еврога тенг.\nНархи миллион евродан ўтган океаниялик орасида Винстон Райд (3,2 миллион) ва Райан Томас (2,4 миллион) бор.\nРейтингда Австралия қитъаси алоҳида кўрсатилмаган. Чунки австралияликлар анчадан буён Осиё футбол конфедерацияси аъзоси ҳисобланади.